Sve je veće uverenje da bi odmor trebalo da bude ispunjen fizičkim aktivnostima koje donose zdravstvene beneficije umesto pasivnog izležavanja na plaži. To je naročito rasprostranjeno među populacijom srednjeg doba, generacijom X, koja takođe ima stabilne i prihode čije viškove može da koristi na unapređenje svog zdravstvenog i opšteg fizičkog stanja. Sve starija evropska populacija, posleratni „bebi bumers“, takođe traga za prirodnim izvorima održanja i unapređenja zdravlja. Najmlađa populacija, milenijalci, su svesni da tradicionalni zdravstveni sistem postaje stvar prošlosti i da svaka nova generacija može da očekuje sva manje od sistema. Zbog toga je njihovo opredeljenje da aktivno rade na održanju aktivnog životnog doba i zdravlja što je moguće duže.\nBanje sa svojim mineralnim vodama koje mogu da leče i relaksiraju u kombinaciji sa nekim drugim beneficijama ili turističkim ponudama (yoga, relaksacija, tretmani za ulepšavanje, skijanje, vinski turizam itd) mogu da budu primamljiva ponuda za svakog današnjeg zahtevnog ili razmaženog turistu. Zbog toga postoji veliki apetit među finansijski institucijama kao što su investicioni fondovi, strateški i drugi investitori za ulaganje u banjske centre. Na početku ovog milenijuma banjska industrija postaje globalna. Veliki investitori poput Starwood Capital, Blackstone, CNL, Morgan Stanley investiraju stotine milione dolara u banjski turizam. U Aziji gde velike azijske kompanije kao na primer, Banyan Tree, Shangri La, Mandarin Oriental, Six Senses, Oberoi, Taj, investiraju ogromna sredstva u banjske i wellness centre u Aziji ali i na Zapadu. S druge strane i neke zapadne kompanije, kao na primer Fairmont, Hyatt, Starwood ili Four Seasons otvaraju nove banjske destinacije u Aziji, naročito u Kini. Rađaju se veliki lanci spa i wellness centara kao što je to na primer Mandarin Oriental Grupa. Pored ogromnih finansijskih sredstava, značajni napori se ulažu u sveobuhvatno unapređenje poslovanja ove industrije. Univerziteti, od Oksforda u Britaniji do Oklenda u Australiji, konsultantske kuće, savetnici i drugi rade na podizanju kvaliteta usluga, ponude, poboljšanja menadžmenta, treningu i usavršavanju zaposlenih. Banje, spas, wellness, sanus per aquam, terme, thermal, balneaire, курорт je danas turistički sektor koji u sebi kombinuje evropsku zdravstvenu banjsku tradiciju, američki komercijalizam i menadžment i azijsku uslužnu etiku, holističku terapiju i spiritualnu praksu.\nJugoistočna Evropa kao i Srbija su veoma bogata mineralnim vodama koje se koriste kao lečilišta za oporavka od raznih bolesti, za poboljšanje opšteg zdravstvenog i za zabavu i uživanje. Neke banje se koriste kao zdravstveni centri još od rimskog doba. Sama Srbija ima preko 300 registrovanih banjskih centara. Osim nekih izolovanih slučajeva (Hotel „Izvor“ Aranđelovac, Atomska banja) Srbija je u poslednjih 20 godina ostala izolovana od fundamentalnih promena koje su zadesile banjsku industriju u svetu. Mnoge bivše socijalističke zemlje kao što su Češka, Mađarska ili Slovenija su uhvatile korak sa svetskim trendovima. Banjski centri u Srbiji su građeni i korišćeni kao tercijalni vid medicinske zaštite čije usluge su plaćale nacionalne zdravstvene ili penzijske organizacije. Sa sve tanjim fondovim u ovim organizacijama, neke banje su otišle u stečaj a neke su se okrenule prodaji svojih usluga na tržištu kako bi opstale.\nSrpske banje su fragmentirane i nedovoljno kapitalizovane. Njima je potrebna ne samo injekcija svežeg kapitala radi modernizacija svog poslovanja nego i injekcija svežih ideja kako bi uhvatili korak sa modernim banjskim trendovima. Novi poslovni model bi morao da ponudi jedinstveni i originalan identitet i harmoničnu kombinaciju tradicionalne banjske i moderne spa i wellness usluge (destination spa ili spa retreat) koji uključuje:\nrehabilitaciju i ozdravljenje (remedy and relief from aches and pains)\nodmor i rekreaciju (relax and de-stress)\nunapređenje zdravlja (health enhancement)\nusluge ulepšavanja (beauty treatment)\nNovi poslovni model bi bio baziran na punom korišćenju prirodnih lekovitih svojstava mineralnih termalnih voda banja (tradicionalni evropski koncept) ali i zahteva turista za modernm banjskim uslugama (američki koncept). Svaka banja bi u sve to ukomponovala svoju autentičnost, koncept usluga za svačije potrebe, ali i svoju jedinstvenu lokaciju, lokalne gastronomske specijalitete („farm-to-spa“ koncept) i kulturnu baštinu.\nDrugim rečima, banja bi bila mesto u koje ćete želeti da odete i kad ste zdravi ali i kad ste bolesni.\nVlada Republike Srbije namerava da privatizuje veći broj banja, i prema našim informacijama u trenutku pisanja ovog članka to su sledeće banje:\nGejzir Sijerinska banja\nMi nudimo široku lepezu konsultantskih usluga u privatizaciji banja, investiranju u iste ili finansiranju banja kao deo naših usluga u finansiranju hotela i turizma.\nU odeljku Poslovne prilike nalaze se informacije o privatizaciji ili investicije u pojedine banje u Srbiji. Te informacije se ažuriraju s vreme na vreme a nove informacije se stalno dodaju. Stoga predlažemo da češće posećujete taj deo naše internet prezentacije, ili ako je jednostavnije, da se pretplatite na da automatski dobijate sve nove informacije na Vašu email adresu ako pritisnite na dugme ispod ovog teksta i popunite tražene lične informacije.\n©SEECAP Konsalting doo


ПочетнаVestiSDS: Stefanović otišao u Baku da se izvinjava zbog izvoza srpskog oružja u Jermeniju\nSportiucus август 12, 2020\nSocijaldemokratska stranka (SDS) ocenila je danas da ministar unutrašnjih poslova Srbije, Nebojša Stefanović, nije otputovao u Baku radi razgovora sa zvaničnicima Azerbejdžana o saradnji u oblasti bezbednosti, već da se „izvinjava“ zbog izvoza srpskog oružja u Jermeniju koje je potom upotrebljeno u sukobima na granici te dve zemlje.\nSDS je ocenila da je „posebno apsurdno“ što je predsednik Srbije Aleksandar Vučić tim povodom poslao u Baku Nebojšu Stefanovića koji je, kako navodi SDS, u ilegalnu trgovinu oružjem bio umešan i direktno – kao ministar, i indirektno – preko poslova svog pokojnog oca.\n„U tom smislu Vučićev odabir izaslanika deluje više kao izrugivanje, nego kao izvinjenje.\nOsim ako ga Vučić nije poslao kao eksperta upravo za vrstu trgovine oružjem zbog koje se izvinjava“, stoji u saopštenju.\nSDS je ponovo upitala predsednika Srbije „zbog čega se izvinjava predsedniku Azerbejdžana, ako izvoz oružja u Jermeniju nije bio pogrešan i štetan“ i „ko će odgovarati za tu grešku i za očigledno krivično delo trgovine uticajem i zloupotrebe službenog položaja“.\n„Pozivamo tužilaštvo da hitno pokrene istragu višegodišnje nezakonite trgovine oružjem Slobodana Tešića i drugih privatnih trgovaca oružjem, i da se utvrdi ko je sve nakon 2012. godine omogućavao nezakonito bogaćenje trgovaca oružjem bliskih SNS-u, na uštrb namenske industrije Srbije i Jugoimporta koji je bio zadužen za izvoz naoružanja i vojne opreme“, stoji u saopštenju.\nMinistar Stefanović razgovarao je danas sa svojim azerbejdžanskim kolegom Vilajetom Ejvazovom o unapredjenju saradnje policija dve zemlje.\nStefanović jee u višednevnoj poseti Azerbejdžanu tokom koje je razgovarao i sa sekretarom Saveta bezbednosti Ramilom Usubovom i s savetnikom predsednika Azerbejdžana Hikmetom Hajijevom.\nOdnosi Srbije i Azerbejdžana poljuljani su 19. jula kada je objavljeno da su minobacači i municija srpske izrade isporučeni Jermeniji koja ih je upotrebila u smrtonosnim sukobima na jermensko-azerbejdžanskoj granici 12. jula.\nPredsednik Srbije Aleksandar Vučić je u petak u telefonskom razgovoru, govoreći o izvozu naoružanja i vojne opreme u region Kavkaza, kazao predsedniku Azerbejdžana Ilhamom Alijevu da se Srbija neće mešati u sporove njegove zemlje s drugima.\nU saopštenju Predsedništva Srbije o tom razgovoru piše da je Vučić kazao da će poslati svog „specijalnog izaslanika“ sa zadatkom da se dogovori o poseti azerbejdžanskog predsednika Srbiji.


Odbojka – I b liga Srbije (m) 18. kolo: Užice – MOK Bečej 3:0 musicloverparadise.com\nOvo je peti uzastopni neuspeh Bečejaca i sasvim je izvesno da su zapali u krizu. Međutim, još uvek imaju realne šanse da ostvare ambicije i zadrže status u aktuelnom takmičenju. Može se reći da im na ruku ne ide i raspored ali ako pruže partiju na koje su navikli svoje navijače onda se može očekivati osvajanje još nekog boda što bi bilo dovoljno za opstanak u I b ligi. To je najrealnije za očekivati za dve nedelje kada će Bečejce u Gornjem Milanovcu ugostiti ekipa Metalac Takovo koja je na pretposlednjem mestu sa 15 osvojenih bodova.\nU ostalim mečevima 18. kola sastali su se:\nMetalac Takovo – Mladenovac 0:3\nBavanište – Srem Iton 3:0\nZaslon – Novi Sad 0:3\nDubočica – Timok 3:2\nNapredak 037 - Antena\nOdbojkaši Bečeja su trenutno na sedmom mestu sa 23 osvojena boda ekipa Timoka je šesta sa dva boda više. Na osmom mestu je Bavanište sa 22, deveto je Užice sa 21 bodom. Zatim sledi Dubočica sa 19, pa Metalac Takovo na 11. mestu sa 15 i poslednja je Antena iz Kruševca bez bodova. Prva je ekipa Napretka 037 iz Kruševca sa 46 osvojenih bodova.\nU sledećem kolu Bečejci na svom terenu dočekuju teškog rivala - ekipu Mladenovca od koje su u prvom delu prvenstva poraženi rezultatom 3:0.\nMore in this category: « Vaterpolo – Turnir za plasman od 1. do 4. mesta I b liga Srbije: Kragujevčani slavili u finalu protiv Bečeja 15:5 Odbojka – I vojvođanska liga grupa cenar (ž) 14. kolo: Slavija – Libero 2:3\t»


Talijanska policija na Sardiniji uhitila 10 osumnjičenih za bombaške napade - Index.hr\nTalijanska policija na Sardiniji uhitila 10 osumnjičenih za bombaške napade\nTALIJANSKA policija uhitila je u utorak na otoku Sardiniji 10 osoba optuženih za udruživanje radi terorizma i za pripadanje prevratničkim organizacijama "Revolucionarnoj organizaciji za neovisnost" i "Proleterskoj jezgri za komunizam".\nTe organizacije su se prvi put pojavile u rujnu 2002. u Nuoru napadima s dinamitom na udrugu industrijalaca i regionalni vladin ured. Tijekom četiri godine zabilježeno je više od 30 napada - podmetanja eksploziva i paleži sjedišta sindikata te ekonomskih, političkih i institucionalnih sjedišta.\nU Porto Rotondu u kolovozu 2004. postavljen je eksploziv u blizini boravišta tadašnjeg premijera Silvija Berlusconija, koji je imao kao gosta britanskog premijera Tonyja Blaira. Pripadnici tih dviju organizacija nedavno su eksplozivom napali sjedište suda u Oristanu, sjedište sindikata CISL u Nuoru i vojarnu Brigade Sassari.\nPolicija je teroriste otkrila povezujući ih s kaznenim djelima krađa s kojima su se samofinancirali.


pesma Archives - TV Duga Plus\nSubotom od 13 sati Tamara Ignjatović vas čeka u Izboru za hit nedelje.\nČeka vas pet predloga koje ste tokom nedelje birali u Izboru za hit dana. Vaši pozivi i poruke odlučuju pobednika koji se plasira u Izbor za hit meseca.\nAuthor redakcijaPosted on March 29, 2018 Categories Hit nedelje, meseca i godine, VestiTags hit, hit nedelje, Izbor za hit nedelje, pesma, tamara ignjatovićLeave a comment on Izbor za hit nedelje\nIzbor za hit meseca\nSvakog prvog ponedeljka u mesecu od 18 sati biramo hit meseca od predloga koje ste vi odabrali kao hit nedelje.\nTelefonskim uključenjima u program i SMS porukama tokom emisije birate pesmu koja će biti hit meseca na kanalu najgledanije televizije srpske dijaspore i automatski se plasirati u izbor za hit godine.\nvoditeljke emisije: Ivana Nikolić i Tamara Ignjatović\nAuthor redakcijaPosted on March 29, 2018 March 29, 2018 Categories Hit nedelje, meseca i godine, VestiTags Hit meseca, Ivana Nikolić, Izbor za hit meseca, pesma, tamara ignjatovićLeave a comment on Izbor za hit meseca


Smanjena potrošnja Buprenorfina za više od 50 odsto - Vijesti.me\nNAKON PRIMJENE UPUSTVA MINISTARSTVA ZDRAVLJA\nPotrošnja lijeka Buprenorfin je, od početka primjene novog Uputstva koje je Ministarstvo zdravlja izdalo u maju, smanjena za više od 50 odsto, pokazaju podaci koji su dostavljeni tom resoru iz javnih zdravstvenih ustanova Crne Gore.\n„Uporednom analizom došli smo do brojki koje ukazuju na manji broj korisnika, pa je tako prije početka primjene novog načina prepisivanja lijeka broj pacijenata u Podgorici iznosio 311, a sada 147, Danilovgradu 12, sada osam, Baru 74, sada 51, Budvi 32, sada 22, a u Tivtu je sa deset smanjen na četiri“, kaže se u saopštenju Ministarstva.\nKako se navodi, u Beranama je broj korisnika sa 37 smanjen na 22, u Bijelom Polju sa 34 na 19, u Kotoru sa 40 na 33.\n„Prema posljednjem izvještaju, u Kolašinu i Mojkovcu, gdje su ranije registrovana dva korisnika,u ovom trenutku se ti pacijenti ne pojavljuju“, dodaje se u saopštenju.\nIz Ministarstva su podsjetili da se, po novom Uputstvu, Buprenorfin, lijek koji koriste zavisnici od narkotika u zamjenu za opijate, a spriječava pojavu apstinencijalnih smetnji, više ne izdaje na recept, već se direktno dostavlja u zdravstvene ustanove i pacijentima daje u Centrima za mentalno zdravlje ili Metadonskim centrima direktno da popiju, u prisustvu zdravstvenog radnika.\n„Lijek se dozira po procjeni psihijatra i daje se svakodnevno, uz obavezan psihijatrijski izvještaj koji ne može biti stariji od mjesec“, rekli su iz Ministarstva.\nKako su kazali, taj resor uputio je obavještenje svim zdravstvenim ustanovama u Crnoj Gori po kojem će pacijenti, sa izvještajem psihijatra, ne starijim od mjesec, moći da dobijaju terapiju svakodnevno u gradu u kome trenutno borave, zbog sezonskog rada ili godišnjeg odmora, na isti način kao i pacijenti koji žive u tom gradu.\n„Potrebno je da se pacijenti sa izvještajem jave u Centar za mentalno zdravlje gdje će se direktno davati terapija, a evidencija voditi upisivanjem na poleđini izvještaja uz datum davanja i faksimil ustanove gdje je dato“, navode iz Ministarstva.


Microsoft planira da objavi Windows 11 verzije sa eksperimentalnim funkcijama - BIGportal.ba\n4 Februara, 2022 4 Februara, 2022 050\nČetiri mjeseca nakon objavljivanja Windowsa 11, Microsoft je objavio detaljne planove za testiranje posljednje verzije svog operativnog sistema.\nKompanija je najavila da će izdati Windows 11 verzije sa eksperimentalnim funkcijama tokom 2022, a neke od funkcija mogu ostati ekskluzivne za Windows 11 verzije za testere i možda neće biti dostupne u javnom OS-u.\n“Kao deo ove tekuće evolucije, Insajderi će videti da se više oslanjamo na Dev Channel kao mesto za inkubiranje novih ideja, rad na dugoročnim stavkama i kontrolu stanja pojedinačnih karakteristika. U nekim slučajevima, ovi koncepti se nikada neće isporučiti, ali više eksperimentisanja možemo bolje da poboljšamo iskustva i isporučimo rešenja u Windowsu koja zaista osnažuju naše klijente da postignu više.”\nMicrosoft će sada isporučiti Windows 11 u tri kanala. Prvi je Dev Channel koji će doći sa eksperimentalnim funkcijama i možda neće biti dovoljno stabilan za svakodnevnu upotrebu. Drugi je Beta kanal koji će sadržati funkcije koje su bliže javnom objavljivanju. I na kraju, Release Previev Channel, koji, kako Microsoft objašnjava, „ostaje najbolje mesto za pregled onoga što uskoro stiže opštim korisnicima“.\nMicrosoft je dosta poboljšao Windows 11 od njegovog lansiranja i to se vidi u najnovijim brojkama novih instalacija. Sa novom segmentacijom svojih kanala za testiranje, kompanija nastoji da dodatno pojednostavi proceduru pre nego što kompanija isporuči sve funkcije i sistem dođe u javnu verziju. S druge strane, Microsoft je spreman da objavi februarsko ažuriranje za Windows 11 koje će doneti funkcije kao što su Android aplikacije, redizajnirani Taskbar, Notepad i još mnogo toga, piše Windows blog.\nSrbija predstavljena u Pekingu


Mihajlović: Od EIB bespovratno 2,7 miliona evra za nove projekte u vodnom saobraćaju - Ekonomija - Dnevni list Danas\nPočetna » Ekonomija » Mihajlović: Od EIB bespovratno 2,7 miliona evra za nove projekte u vodnom saobraćaju\nMihajlović: Od EIB bespovratno 2,7 miliona evra za nove projekte u vodnom saobraćaju\nMinistarka građevinarstva, saobraćaja i infrastrukture Srbije Zorana Mihajlović potpisala je danas sa menadžerkom Evropske investicione banke (EIB) za Srbiju Anom Solecki Sporazum o dodeli bespovratnih sredstava u vodnom saobraćaju, vredan 2,7 miliona evra, saopštilo je to Ministarstvo.\n0Piše: Beta 12. jula 2019. 16.25\nFoto: BETAPHOTO/Kabinet potpredsednice Vlade,MGSIS/MILETA MIRCETIC/DS)\nMihajlović je tim povodom rekla da je „posebno ponosna jer je Vlada Srbije od pre dve godine strateški opredeljena da razvija vodne koridore koji su decenijama bili zapostavljeni“.\n„Ovaj novac biće upotrebljen za pripremu tri nova projekta u vodnom saobraćaju, čija vrednost iznosi 20 miliona evra“, rekla je Mihajlović koja je i potpredsednica Vlade Srbije.\nDodala je da će u vodni saobraćaj biti uloženo 200 miliona evra, i to za izgradnju i rekonstrukciju prevodnice Đerdap I i II, proširenje luke Smederevo i vađenje potonule flote iz II svetskog rata.\nOna je kazala da, kako se investira u drumski, železnički i vazdušni saobraćaj, tako se ulaže i u vodni.\n„Ovaj sporazum omogućiće nam pripremu nekoliko velikih projekata, jer želimo da naše reke budu mnogo bolje iskorišćene i da imamo više prevezene robe“, rekla je Mihajlović.\nDirektorka kancelarije EIB za Zapadni Balkan Dubravka Negre rekla je da će 2,7 miliona evra bespovratnih sredstava biti iskorišćeno za pripremu velikih projekata, te da reke u Srbiji više nisu izolovane, već su deo evropske transportne mreže i spajaju Srbiju sa ostatkom Evrope.\n„Zajedno sa Ministarstvom realizujemo nekoliko velikih projekata u vodnom saobraćaju i cilj nam je da poboljšamo uslove rečne plovidbe kroz Srbiju“, rekla je Negre.\nAna Solecki, eib, Sporazum, Zorana Mihajlović\nMihajlović: Za izgradnju brze saobraćajnice do Golupca 350 miliona evra


Učenici o vanrednom stanju | Savremena gimnazijaSavremena gimnazija\nMarch 20, 2020 Comments Off on Učenici Savremene vas uče: O vanrednom stanju\nUčenici Savremene gimnazije su tokom časova Ustava i prava građana, zajedno sa predmetnom nastavnicom Anom Brkić, ispoljili svoju kreativnost i uspešno odgovorili na temu socijalnih i ekonomskih prava.\nNastavnica je putem live streama održala predavanje na temu socijalnih i ekonomskih prava, sa posebnim osvrtom na status penzionera u našem društvu i pozvala učenike na društvenu odgovornost prema njima. Pored toga, učenici su tokom live stream predavanja saznali kako Ustav Republike Srbije definiše vanredno stanje.\nKreativni radovi savremenih učenika u vanrednim uslovima\nS obzirom na novonastalu situaciju u zemlji – pandemiju virusa i proglašenje vanrednog stanja – učenici su za domaći zadatak dobili da izrade letke informativnog karaktera i tako pokazali svim članovima zajednice šta predstavlja vanredno stanje i kako se ono odražava na ljudska prava. Gimnazijalci će zajedno sa predmetnom nastavnicom i u narednom periodu na časovima Ustava nastaviti da kroz učenje i projektne zadatke stiču znanja u pravcu razumevanja aktuelne situacije.


Ruski senator: Zemlja sa takvom detektivskom tradicijom došla do pećinskog nivoa - 28.01.2018, Sputnik Srbija\nOptužbe britanskih obaveštajnih službi na račun ministra odbrane o objavljivanju tajnih podataka su van pameti i predstavljaju potpuni gubitak profesionalizma... 28.01.2018, Sputnik Srbija\nrusija, vesti, svet, velika britanija, franc klincevič, gavin vilijamson\n22:41 28.01.2018 (Osveženo: 23:14 28.01.2018)\nOptužbe britanskih obaveštajnih službi na račun ministra odbrane o objavljivanju tajnih podataka su van pameti i predstavljaju potpuni gubitak profesionalizma, smatra prvi zamenik predsedavajućeg Odbora Saveta Federacije Rusije za odbranu i bezbednost Franc Klincevič.\n„Izveštaj obaveštajnih službi Velike Britanije, koje su optužile ministra odbrane da otkriva tajne podatke, generalno je van granica zdravog razuma. Zemlja koju smo poštovali, sa svojim veličanstvenim detektivskim tradicijama, došla je do takvog pećinskog nivoa. Potpuni gubitak profesionalizma“, napisao je Klincevič na svojoj stranici na Fejsbuku.\nRanije je ministar odbrane Velike Britanije Gavin Vilijamson u članku za „Dejli telegraf“ napisao da „Moskva razvija agresivne planove“ za uništavanje najvažnije britanske infrastrukture. Pozivajući se na vojne izvore, list „Sandej tajms“ je napisao da su agenti britanske obaveštajne službe besni zbog izjave ministra odbrane o „agresivnim planovima Moskve“. Izvor lista je istakao da je ministar mogao da iskoristi tajne informacije, koje su delimično dobijene od britanskih saveznika.\nKomentarišući izjavu britanskog ministra, portparol Ministarstva odbrane Rusije Igor Konašenkov je izjavio da „se čini da je Vilijamson izgubio pojam o granicama razuma“, a da njegove strahove „treba preneti u dečije stripove ili seriju „Leteći cirkus Montija Pajtona“.


Humana misija Prestolonaslednika i Princeze u SAD za pomoć bolnicama i deci u Srbiji i Republici Srpskoj - Fond NJ.K.V. Princeze Katarine\nHumana misija Prestolonaslednika i Princeze u SAD za pomoć bolnicama i deci u Srbiji i Republici Srpskoj\nWritten by Stefan Milanovic on 25. 02. 2015. in vesti\nNjihova Kraljevska Visočanstva Prestolonaslednik Aleksandar i Princeza Katarina organizovali su u Sjedinjenim Američkim Državama četiri dobrotvorne večeri u poslednjih 10 dana, zahvaljujući humanitarnoj organizaciji Lajflajn Njujork, koja je pod pokroviteljstvom Princeze Katarine.\nDobrotvorne večere organizovane su s ciljem da se prikupe sredstva za opremanje jedinica za prenatalnu negu, pomoć deci sa posebnim potrebama i deci bez roditeljskog staranja, kao i pomoć žrtvama poplava u Srbiji i Republici Srpskoj.\nDobrotvorne večere organizovane su u St. Petersburgu na Floridi, Majamiju na Floridi, Beverli Hilsu i San Markosu u Kaliforniji.\nDobrotvornoj večeri u St. Petersburgu na Floridi prisustvovalo je više od 300 zvanica, među kojima su bili i Njegovo Preosveštenstvo Episkop istočnoamerički g-din Mitrofan i g-din Obrad Kesić, šef predstavništva Republike Srpske u Vašingtonu. Sredstva koja su te večeri prikupljena namenjena su za pomoć deci bez roditeljskog staranja u Republici Srpskoj.\nNa dobrotvornoj večeri u Majamiju, na kojoj su prikupljena sredstva za pomoć deci sa posebnim potrebama i žrtvama poplava u Srbiji, gradonačelnik Majamija, g-din Tomas P. Regalado, uručio je Njegovom Kraljevskom Visočanstvu Prestolonasledniku Aleksandru ključeve grada Majamija. Dobrotvornoj večeri prisustvovao je veliki broj Srba i njihovih američkih prijatelja koji sa velikom pažnjom prate humanitarne aktivnosti Kraljevskog para u Srbiji i Republici Srpskoj, uvek spremni da pomognu njihove napore da stalno pomažu svoj narod i svoju zemlju.\nPrestolonaslednik i Princeza bili su takođe domaćini dobrotvorne večere na Beverli Hilsu, u Kaliforniji, gde su prikupljana sredstva za pomoć jedinicama neonatalne nege u Srbiji. Dobrotvornoj večeri prisustvovao je veliki broj američkih prijatelja Kraljevske porodice ali i određeni broj naših sunarodnika među kojima su bili Marija Šerifović, pevačica, Marija Karan, glumica, Lolita Davidović, američka glumica srpskog porekla i Milan Panić, bivši predsednik Vlade Savezne Republike Jugoslavije. Posebnu čast svojim prisustvom ukazali su Lord Frederik Vindzor (sin Nj.K.V. Princa Majkla i Princeze Mari Kristine od Kenta), veoma bliskih rođaka Nj.V. Kraljice Elizabete i g-din Nik Vujičić, svetski poznat motivacioni govornik.\nNa dobrotvornoj večeri u San Markosu, u Kaliforniji, gradonačelnik ovog grada g-din Džim Dezmond, uručio je Njihovim Kraljevskim Visočanstvima Prestolonasledniku Aleksandru i Princezi Katarini počasnu plaketu ovog grada. Tokom večere prikupljena su sredstva za pomoć deci sa posebnim potrebama i opremanje jedinica za prenatalnu negu u Srbiji. Prestolonaslednik i Princeza su tokom svog boravka u San Markosu posetili i koledž „Sveta Katarina“ gde ih je dočekao osnivač i predsednik fakulteta dr Frank Papantheofanis, koji ih je upoznao sa radom ove visokoškolske ustanove i sa svojim studentima. Kraljevski par je uveren da će ova poseta iznedriti dobru saradnju između ovog koledža i Fondacije Prestolonaslednika Aleksandra za obrazovanje.\nPrestolonaslednik Aleksandar je svim našim sunarodnicima u dijaspori poručio: „Svako u životu ima samo jednu otadžbinu. Naša otadžbina je Srbija. Nemojte to nikada zaboraviti i učite vaše potomke da vole otadžbinu svojih predaka i da budu uz svoju zemlju i svoj narod i u dobru i u zlu”.\nPrestolonaslednik Aleksandar i Princeza Katarina su izrazili zadovoljstvo što je institucija Krune, zajedno sa Srpskom Pravoslavnom Crkvom, i dalje simbol okupljanja srpske dijaspore u Sjedinjenim Američkim Državama. Oni su se zahvalili svim ljudima dobre volje koji više od dve decenije podržavaju njihove napore i želju da pomognu svojoj zemlji i svom narodu, kao i humanitarnoj organizaciji Lajflajn Njujork, koja je pod princezinim pokroviteljstvom.


DAN DRŽAVNOSTI CRNE GORE OBELEŽEN U BEOGRADU: Srpska elita na prijemu kod odlazećeg ambasadora Branislava Mićunovića : Nadlanu.com\nDAN DRŽAVNOSTI CRNE GORE OBELEŽEN U BEOGRADU: Srpska elita na prijemu kod odlazećeg ambasadora Branislava Mićunovića\nObjavljeno 9. jul 2019. / 08:00:52\nSvečanim prijemom ambasada Crne Gore u Srbiji proslavila je Dan državnosti te zemlje – 13. jul. Veliki broj zvanica u beogradskom hotelu "Hajat" dočekao je odlazeći ambasador Crne Gore u Srbiji Branislav Mićunović, a pre početka zvaničnog dela proslave intonirane su himne dve države – "Oj svijetla majska zoro" i "Bože pravde".\nBranislav Mićunović je u pozdravnom govoru podsetio na značaj 13. jula u crnogorskoj tradiciji.\nTog dana 1941. godine, istakao je Mićunović, podignut je ustanak protiv okupatora u kome je učestvovalo 30.000 ljudi, što ga, kako je naveo, čini najvećim organizovanim opštenarodnim ustankom u Evropi.\nMićunović je ukazao da "današnji praznik proslavljamo u slobodarskom Beogradu i prijateljskoj Srbiji", i sa zajedničkim osećanjem slobode koja je uslovila blisku saradnju naših naroda.\nPO UTVRĐENOM PLANU: Vakcinacija i revakcinacija u Srbiji i…\nDodao je da između dve države postoji spremnost za zajedničku budućnost i obostrani interes na svakom planu, posebno kada je reč o zajedničkom i prosperitetnom Balkanu i učlanjenju u Evropsku uniju.\n- Prijateljskoj državi Srbiji i svim njenim građanima i večeras sa ove svečanosti upućujemo najbolje želje za svaki prosperitet - poručio je crnogorski ambasador.\nPrisutni su bili predstavnici političkog, javnog, diplomatskog i kulturnog života, među kojima i potpredsednik Vlade i ministar trgovine, turizma i telekomunikacija Rasim Ljajić, ministar za rad, zapošljavanje, boračka i socijalna pitanja Zoran Đorđević, šef Misije OEBS-a u Srbiji Andrea Oricio, šef Delegacije EU u Srbiji Sem Fabrici, ambasador SAD Kajl Skot, ambasador Italije Karlo Lo Kašo, šef Misije Saveta Evrope u Srbiji Tobijas Flesenkemper, crkveni velikodostojnici i mnogi drugi.\nCrna Gora je međunarodno priznanje stekla na Berlinskom kongresu 13. jula 1878. godine. Na istoj konferenciji potvrđena je nezavisnost i Srbije i Rumunije, čime je ozvaničeno osamostaljenje tri balkanske države od tadašnjeg Osmanskog carstva.\nBranislav Mićunovićdan državnostiDan državnosti Crne Gore\nDEO PLANIRANE REFORME PLATA: Ministarstvo finansija uvodi Centralni sistem za obradu…\nUdruženje za spasavanje životinja traži pomoć građana: Hitno nam je potreban novi…


MINISTAR: Pomoć iz trećeg paketa dobiće i nezaposleni | (Vesti - 04.03.2021) Novi Sad\n04.03.2021 u 19:32h\nMINISTAR: Pomoć iz trećeg paketa dobiće i nezaposleni\nMinistar finansija Siniša Mali najavio je da će pomoć u okviru trećeg paketa države dobiti i nezaposleni, a za to je izdvojeno oko 250 milijardi dinara, saopšteno je na sajtu Ministarstva.\nMali je naveo je da država želi da pomogne i onima koji su, nažalost, izgubili posao tokom pandemije korona virusa.\n– Dakle, pomažemo svim građanima, i nezaposlenima na KiM i u centralnoj Srbiji, pomažemo privredi i pokrivamo sve koji su osetili negativne posledice pandemije. Što se tiče modaliteta pomoći za nezaposlene, brzo ćemo izaći sa predlogom, već uveliko radimio na tome sa Nacionalnom službom za zapošljavanje – istakao je on za TV Vesti.\nPodsetio je da će prijava za pomoć svim punoletnim građanima početi 28. aprila i da će biti organizovana kao i prošle godine, preko kol-centra i portala Uprave za Trezor.\n– Isplatićemo dva puta po 30 evra svim punoletnim građanima koji se prijave za ovu vrstu pomoći. Dovoljno je da se jednom prijave, a druga isplata od 30 evra će im stići automatski. Isplata će biti organizovana u maju i u novembru ove godine. To važi za sve državljane Republike Srbije, a predviđeno je i dodatnih 50 evra za penzionere, koji ne moraju da se prijavljuju, jer će automatski dobiti uplate. Prvu uplatu mogu da očekuju već prve nedelje maja – rekao je Mali.\nMinistar objašnjava da će pomoć od 100 evra dobiti svi Srbi sa Kosova i Metohije, uključujući i decu, dok nezaposleni u južnoj pokrajini mogu očekivati dodatnih 100 evra.\nMali ističe da su paketima pomoći privredi izbegnuti najgori scenariji, masovna otpuštanja i zatvaranje fabrika, "jer je država reagovala pravovremeno".\n– Privrednici koji žele da koriste ovu meru ne smeju da smanje broj zaposlenih za više od 10% do isteka tri meseca od isplate poslednjeg minimalca i ne mogu da isplaćuju dividende – podseća ministar.\nDodatno će se pomoći i turizmu, sektoru koji je najugroženiji i sektoru prevoza putnika u drumskom saobraćaju i autobuskih stanica.\nKompletno saopštenje pročitajte na sajtu Ministarstva finansija.\nPovezane teme ministarstvo finansija pandemija korona virusa pomoć države privrednici Siniša Mali


Prihvatili zaduženje po kamati od 4,75 posto, a odbila kamatu manju od 1 posto, bila -previsoka- | Infomedia Balkan\nBiznis i ekonomija | 26.Apr.2021 - 13:14 h\nPrihvatili zaduženje po kamati od 4,75 posto, a odbila kamatu manju od 1 posto, bila -previsoka-\nZanimljiva je informacija da je Republika Srpska 6. aprila ove godine odbila zaduženje na Banjalučkoj berzi od 25 miliona KM po kamati od 0,49 do 0,86 posto. Tada je održana aukcija trezorskih zapisa Republike Srpske.\nPredstavnici vlasti u Republici Srpskoj tvrde da je zaduženje na Londonskoj berzi veliki uspjeh za Srpsku i da su uslovi za kredit od 300 miliona evra veoma povoljni.\nKredit je uzet po kuponskoj kamati od 4,75 posto. To znači da će Republika Srpska godišnje plaćati kamate na ovaj kredit od 14,25 miliona evra, a da će u aprilu 2026. morati isplatiti, odnosno vratiti kompletan iznos. Do tada će za kamate platiti oko 140 miliona KM.\nTo je mnogo više u odnosu na kredite MMF-a ili zaduženje na domaćem tržištu kapitala.\nZanimljiva je informacija da je Republika Srpska 6. aprila ove godine odbila zaduženje na Banjalučkoj berzi od 25 miliona KM, po kamati od 0,49 do 0,86 posto. Tada je održana aukcija trezorskih zapisa Republike Srpske.\n“Ministarstvo finansija Republike Srpske na današnjoj aukciji trezorskih zapisa nije prihvatilo ponude investitora zbog visoke cijene ovih hartija od vrijednosti. Iako su ponude dostigle iznos od 25,8 miliona KM, Ministarstvo finansija Republike Srpske je, procijenivši stanje na aukciji, odlučilo da ih ne prihvati”, navedeno je tada iz Vlade RS.\nKamate su, kako se vidi, bile neuporedivo niže od onih na Londonskoj berzi za koje zvaničnici Republike Srpske sada tvrde da su veoma povoljne.\nNaravno, trezorski zapisi nuđeni na Banjalučkoj berzi bili su u manjem iznosu i sa kraćim rokom dospijeća u odnosu na obveznice sa Londonske berze, što utiče i na kamatu. No, i pored toga je teško razumjeti zbog čega je Vlada odbila taj novac po tako povoljnoj stopi, da bi se nedugo zatim zadužila po mnogo višoj kamati.\nTakođe, nija jasno zbog čega zvaničnici Republike Srpske sada tvrde da je kamata od 4,75 posto veoma povoljna, kada je Ministarstvo finansija za skoro 10 puta nižu kamatu početkom mjeseca navelo da je previsoka.


METJU PALMER U BIH: Dodik zna šta SAD očekuju od njega ako želi ukidanje sankcija - Opcija\nMETJU PALMER U BIH: Dodik zna šta SAD očekuju od njega ako želi ukidanje sankcija\n04-12-2018 BiH, Pocetna, Politika\n– Tenzije su normalne u demokratskom društvu. Kroz njih, kroz pregovaranje i postizanje kompromisa legitimne politike se rađaju. SAD će pomoći u tome i podržavati reforme, ali mi nismo tu da diktiramo – dodao je.\nOcijenio je da građani svih zemalja zapadnog Balkana još uvijek žele članstvo u evroatlantskim institucijama te da iako je proces postizanja tog cilja težak i dugotrajan on nema alternativu, a na tom putu imaće i nesumnjivu i dosljednu podršku SAD.\nKonkretno, dodao je, podržavaće članstvo za sve zemlje u Evropskoj uniji, te članstvo u Sjevernoatlantskom savezu (NATO) za sve zemlje koje su iskazale opredijeljenost za to, što isključuje Srbiju.\nOvaj sporazum otvoriće vrata i za put Makedonije ka Evropskoj uniji, te je Palmer izrazio nadu da će što je prije moguće biti otvoreni pregovori, vjerovatno već u junu 2019. godine, a dodao je i da očekuje tada otvaranje pregovora s Albanijom o pristupanju.\n– To bi doprinijelo sigurnosnoj situaciji na zapadnom Balkanu. Takvim sporazumom promoviralli bi se stabilnost i mir u cijelom regionu – mišljenja je.\nRusija izaziva nestabilnost\n– SAD ne nameće zemljama zapadnog Balkana šta trebaju činiti, ali naša vizija Balkana mnogo je kompaktnija onome što su te zemlje izabrale za sebe. Ambicije zemalja za članstvo u EU i NATO-u je moćan pokretač promjene – pojasnio je Palmer.\nProtiv secesionističke retorike\nNa pitanje da li će izbor Milorada Dodika za člana Predsjedništva BiH eventualno ugroziti aspiracije BiH na njenom put ka evroatlantskim integracijama, Palmer je kazao da će SAD predano raditi sa svim članovima državnog Predsjedništva uključujući i Dodika.\n– On i dalje ostaje pod sankcijama SAD, jer to što je postao član Predsjedništva BiH nije jedan od kriterija za uklanjanje sankcija. Dodik zna šta se od njega očekuje kako bi sankcije bile uklonjene i željeli bismo vidjeti da on ide tim putem – poručio je Palmer.\nPodsjetio je da su sankcije protiv Dodika uvedene zbog antidejtonske aktivnosti, te Palmer kaže da on mora pokazati da je posvećen teritorijalnom integritetu BiH, odnosno da ne ide putem secesije, dodajući da su sankcije uvedene kao funkcija podrške SAD Dejtonskom mirovnom sporazumu.\nS druge strane, kada su uvedene sankcije Nikoli Špiriću, visokom dužnosniku Saveza nezavisnih socijaldemokrata (SNSD), stranke na čijem je čelu Dodik, to je značilo suprotstavljanje korupciji za koju je Palmer kazao da ima korozivan uticaj koji potkopava povjerenje javnosti u predstavnike vlasti.


Bombus bombus bar kokos i kakao 50g cena akcija Srbija\nBombus bombus bar kokos i kakao 50g cene\nTrenutno nemamo slike za Bombus bombus bar kokos i kakao 50g\nEPonuda nije internet prodavnica već Vam omogućava da brzo i lako nađete Bombus bombus bar kokos i kakao 50g po najjeftinijoj ceni. Naš cilj je da kupci budu što bolje informisani o ponudi Bombus bombus bar kokos i kakao 50g na tržištu Srbije. Vrlo lako nalazite željeni proizvod za kategoriju Čokoladice cene, ne morate da lutate od sajta do sajta za Bombus Čokoladice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bombus bombus bar kokos i kakao 50g sa PRODAVCEM. EPonuda ne može da garantuje potpunu tačnost specifikacije i slika za Bombus bombus bar kokos i kakao 50g. Pre kupovine, podatke za Bombus bombus bar kokos i kakao 50g proverite na sajtu PROIZVOĐAČA.


- 28. septembra 2017. godine\nDvodnevni SAJAM STIPENDIJA „Stipendija i ja“ Univerziteta u Beogradu realizovaće se u zgradi i dvorištu Rektorata na Studentskom trgu u Beogradu 27.i 28. septembra 2017.godine. Ova manifestacija koju četvrti put organizuje Univerzitet u Beogradu predstavlja jedinstvenu priliku da se na jednom mestu okupi veliki broj institucija koje dodeljuju stipendije i da se predstave raznovsni vidovi finansijske podrške i mobilnosti dostupne studentima na osnovnim, master i doktorskim studijama. Pored državnih institucija, fondova i nevladinih organizacija, na sajmu učestvuju i kompanije, ambasade i ustanove koje dodeljuju stipendije studentima za studiranje i usavršavanje u zemlji i inostranstvu\nSvoje stipendijske programe predstaviće Ministarstvo prosvete, nauke i tehnološkog razvoja, Fond za mlade talente Dositeja, Grad Beograd, kompanije Loreal, Digit, Valjaonica bakra Sevojno, Eko Serbia AD, Fondacija Tempus, Fondacija Studenica, Fondacija dr Zoran Đinđić i Obrazovni sistem Ekilibrio, ambasada SAD, Velike Britanije, Kanade, Republike Grčke, Republike Koreje, Republike Češke, kao i Francuski institut u Srbiji, Ruski Dom u Beogradu, Nemačka služba za akademsku razmenu /DAAD/, Beogradska otvorena škola, EURAXESS mreža u Srbiji i tri italijanska univerziteta (Universita Cattolica del Sacro, Politecnico di Milano, Ca Foscari). Studenti će imati prilike da čuju više i o programima mobilnosti, stipendijama i novčanim pomoći koje obezbedđuju Zadužbine Univerziteta u Beogradu, kao i da saznaju više o podršci koje im obezbeđuje Sektor za mađunarodnu i međuuniverzitetsku saradnju i Centar za razvoj karijere i savetovanje studenata. Vrlo posećeno predavanje posvećeno mogućnostima studiranja u velikom broju evropskih i svetskih zemalja kao i međunarodno priznatim sertifikatima i ove godine realizovano zahvaljujući angažovanju velikog broja profesora sa Filološkog fakulteta.\nDetaljnije informacije i novosti u vezi sa sajmom mogu se pratiti na društvenim mrežama https://www.facebook.com/sajam.stipendija/ i https://www.instagram.com/centarzarazvoj/


RTS :: Nemačke prijateljice noći traže pravdu, koronavirus ih tera u ilegalu\nZanimljivosti Nemačke prijateljice noći traže pravdu, koronavirus ih tera u ilegalu\nnedelja, 12. jul 2020, 14:25 -> 15:18\nŽivot konačno mora da se vrati u bordele – sa tim zahtevom su u subotu uveče stotine radnica u prostituciji i vlasnika bordela izašli na protest u četvrt crvenih fenjera u Hamburgu.\nNa nekima od transparenata je pisalo: „Mi smo profesionalci za higijenu“ i „Seksualni rad ne sme da ode u ilegalu zbog korone“.\n„U Švajcarskoj je prostitucija već četiri nedelje ponovo dozvoljena i nije bilo slučajeva koronavirusa u vezi sa posetama bordelu“, naglašava Veber. U Holandiji stvari ponovo funkcionišu od početka jula. U Austriji takođe, doduše uz obavezno nošenje maske.\nU Nemačkoj ima 33.000 registrovanih seksualnih radnica. Ipak, veruje se da je i dalje mnogo više ilegalne prostitucije pa se procenjuje da se ukupno oko 400.000 žena bavi ovim poslom. Većina potiče iz istočne Evrope, mnoge su žrtve trgovine robljem .\n(nedelja, 12. jul 2020, 18:38) - Neko [neregistrovani]\nTesko da su Nemice u pitanju, pouzdsno tvrdim da su Rumunke, Albanke ili nase devojke...\n(nedelja, 12. jul 2020, 16:31) - anonymous [neregistrovani]\nA sta zeli vlast?\nDa suzbije najstariji zanat? Ne verujem da ce im to poci za rukom.\nVečeras je Noć veštica, čuvajte se paukova, slepih miševa i verovanja\nKako su Kinezi „premestili“ petospratnicu staru 85 godina\nKitnikez, omiljeni, a zaboravljeni vojvođanski specijalitet ponovo ulazi u modu\nPlatićemo vam, samo se doselite u Italiju


Sergej Barbarez poslao poruku: Ne želim da se moje ime više povezuje sa NSBiH - Sarajevska sehara\nNakon današnje sjednice Izvršnog odbora NSBiH na kojoj je odlučeno da će Ivaylo Petev biti novi selektor Zmajeva, potpredsjednik Saveza Milorad Sofrenić je rekao da postoji mogućnost da Sergej Barbarez bude tehnički direktor reprezentacije.\nBarbarez se oglasio na Instagramu povodom ove situacije i poslao jasnu poruku ljudima u savezu.\n“Ja sam u ovu situaciju sam ušao, jer sam pozvan bio, a ne zato što sam se nudio ili kandidovao (ponavljam se). Još jednom se pokazalo da stvari nisu čiste i da se radi o neozbiljnim ljudima i neozbiljnoj organizaciji (spominjanje moga imena i poslije izbora). Zato ne želim da se moje ime više povezuje sa NSBiH napisao je legendarni kapiten naše reprezentacije.\nKako kaže želio je biti uz reprezentaciju u bilo kojem obliku i samo pomoći, ali ne želi da se njegovo ime koristi u svrhe tuđih interesa.\n“Htio sam pomoći i biti uz reprezentaciju u bilo kojem obliku, nije važno da li kao selektor, direktor ili nešto treće. Ali ne želim da se moje ime koristi u svrhe radi tuđih interesa! Reprezentaciju volim, uvijek sam joj na raspolaganju i nastavljam sanjati svoje snove, da sam dio nje, ali u neka bolja vremena, a ne dok se stvari ovako rade!!!”, napisao je Barbarez.\nTags: Ivaylo Petev, NSBiH, Sergej Barbarez\nErmin Omeragić/ Zlatna značka UNSA s prosjekom 9.53


VIŠE ŽENA U SRPSKIM STARTAPIMA — PREDUSLOV ZA DALJI RAZVOJ EKOSISTEMA - Preduzmi ideju\nInicijativa „Digitalna Srbija” (DSI) predstavila je rezultate svog najnovijeg istraživanja pod nazivom „Žene u srpskom startap ekosistemu”, koje otkriva da se osnivačice startapa u Srbiji suočavaju sa brojnim dodatnim izazovima, posebno kada su u pitanju izvori finansiranja, u odnosu na startape koje pokreću muškarci. Istraživanje je sprovedeno kroz projekat „Preduzmi ideju” koji sprovodi DSI uz podršku Američke agencije za međunarodni razvoj (USAID).\n„Kroz svoje programe pomoći, Sjedinjene Države godinama u Srbiji rade na podsticanju okruženja koje ohrabruje i neguje poslovanje – sa posebnim akcentom na manja preduzeća i tehnološke firme. Startapi i preduzetnici mogu i treba da budu pokretač srpske privrede, a da bi to uradili potrebno je da uključe još više žena. Nadam se da ćemo svi zajedno raditi na poboljšanju poslovnog okruženja kroz programe i inicijative zasnovane na podacima,“ rekla je Šenli Pinčoti, direktorka USAID-ove Kancelarije za demokratski i ekonomski razvoj, na otvaranju današnje konferencije koja je okupila vodeće žene u srpskoj startap zajednici.\nDirektorka projekta „Preduzmi ideju“ Bojana Tomić Brkušanin je istakla: „Iako nas neki rezultati svrstavaju značajno iznad evropskog proseka kada je reč o zastupljenosti žena u startap ekosistemu, drugi nam pak ukazuju na potrebu za pružanjem veće podrške i podsticaja za žene koje se odluče na pokretanje startapa ili učestvuju u njihovom razvoju. Prema rezultatima istraživanja skoro polovina startapa koji su učestvovali u istraživanju (49%) uopšte nema žena u menadžmentu, a manje od četvrtine startapa muških osnivača ima žene u menadžmentu. Osnivački timovi u kojima ima žena, u proseku imaju 41,3% više non-tech osnivača nego isključivo muški osnivački timovi. To nam ukazuje da povećanje udela osnivačica ne znači samo rodno ravnopravniji startap ekosistem, već i povećanje multidisciplinarnosti u osnivačkim timovima, što je bitan faktor uspeha razvoja inovativnih ideja.”\nInicijativa „Digitalna Srbija”, kroz projekat „Preduzmi ideju”, ali i kroz druge programe, radi na unapređenju startap okruženja i obrazovnog sistem u Srbiji kako bi bilo više mogućnosti za mlade, posebno mlade žene, da uzmu učešća u tehnološkim oblastima i preuzmu inicijativu u digitalnom ekosistemu. Objavljivanje izveštaja „Žene u srpskom startap ekosistemu” i okupljanje predstavnika relevantnih međunarodnih i domaćih organizacija dobar je pravac za dalju saradnju i zajednička ulaganja u ovoj oblasti.\nSnimak obraćanja i panela pogledajte u nastavku.


SPOMENICI U UŽICU: Umjesto maršala Tita – Velika Srbija – Analiziraj.ba\nSPOMENICI U UŽICU: Umjesto maršala Tita – Velika Srbija\nIZDVAJAMO Selakovićeva inicijativa nije iznenađenje, s obzirom na to da on ratne zločince osuđene u Hagu smatra srpskim herojima. Pored ideološkog opredeljenja, na ideju o neprimerenom spomeniku u Užicu verovatno ga je nagnala i lična sujeta. Umesto da ostane zapamćen kao nesposoban ministar pravde koji mesecima nije uspevao da reši štrajk advokata, Selaković je rešio da se upiše u istoriju spomenikom koji nosi ime zločinačke ideologije.\nPrva oslobođena teritorija u okupiranoj Evropi davno je uklonila spomenik Titu, a novim obilježjima odlučila se narugati partizanima. Iza svega stoji nesposobni ministar\nProšlo je četvrt stoleća otkad je velelepni spomenik maršalu Titu uklonjen s Gradskog trga u Užicu i sakriven u dvorište iza Narodnog muzeja, daleko od očiju prolaznika. Generalnom sekretaru predsednika Srbije Nikoli Selakoviću bilo je nepodnošljivo da Užičani tako dugo budu bez simbola po kojem će njihov grad biti prepoznatljiv, pa se dosetio kako da reši taj problem. Prvog novembra, na stotu godišnjicu oslobođenja Užica u Prvom svetskom ratu, na kružnom toku biće postavljen spomenik zanimljivog naziva – “Velika Srbija”.\nReč je o statui visokoj tri metra koju je dvadesetih godina prošlog veka izradio vajar Đorđe Jovanović, po ideji kralja Aleksandra Karađorđevića. Kako najavljuju gradske vlasti, “Velika Srbija” predstavlja “boginju koja u jednoj ruci drži krunu Karađorđevića, a u drugoj zastavu Kraljevine Jugoslavije”. Zašto se spomenik koji nosi obeležja kraljevske dinastije i međuratne kraljevine zove “Velika Srbija”, a ne, recimo, “Kraljevina Jugoslavija” – za sada je ostalo bez objašnjenja.\nPre dve godine gradske vlasti u Užicu nudile su beogradskim vlastima da “udome” spomenik Dimitriju Tucoviću koji je izmešten sa Trga Slavija i da ga smeste na kružni tok. Pošto ta ideja nije urodila plodom, sada će umesto rodonačelnika socijaldemokratije i borbe za radnička prava Užice dobiti spomenik s potpuno suprotnim ideološkim predznakom.\nZanimljivo je da će spomenik “Velika Srbija” biti podignut baš u Užicu, gradu koji je bio simbol slobode, na mestu gde je 1941. godine stvorena Užička Republika, prva oslobođena teritorija u okupiranoj Evropi. Selakoviću nije dovoljno dizanje spomenika ideji koja je dovela do ratova, masovnog proterivanja nesrpskog stanovništva, etničkog čišćenja i genocida, već je odlučio da se o istom trošku naruga narodnooslobodilačkoj borbi. A partizani na čelu s Titom tu su borbu vodili ne samo protiv nacista već i protiv njihovih saradnika, među kojima su bili i četnici, tadašnji zagovornici ideje Velike Srbije.\nSelakovićeva inicijativa nije iznenađenje, s obzirom na to da on ratne zločince osuđene u Hagu smatra srpskim herojima. Pored ideološkog opredeljenja, na ideju o neprimerenom spomeniku u Užicu verovatno ga je nagnala i lična sujeta. Umesto da ostane zapamćen kao nesposoban ministar pravde koji mesecima nije uspevao da reši štrajk advokata, Selaković je rešio da se upiše u istoriju spomenikom koji nosi ime zločinačke ideologije.\nTagovi: Partizanispomeniktomislav markovićužicevelika srbija\n17.04.2018 · Tomislav Marković\n10.02.2019 · Vladimir Matijanić\nSRBIJA 2018: Godina koju su pojeli naprednjaci\n23.12.2018 · Tomislav Marković\nNOVINARSKA NAGRADA HAGIOGRAFKINJI RATKA MLADIĆA\n07.12.2018 · Tomislav Marković


Zajam online Petrovo – apliciraj online i novac podigni isti dan – Kredi.ba\nZajam online Petrovo – apliciraj online i novac podigni isti dan\nSvima nama je ponekad hitno potrebna finansijska pomoć, a zajmovi online Petrovo nude rješenje za sve finansijske probleme. Ukoliko vas interesuje zajam online, a niste bili sigurni o čemu se tačno radi u tekstu vam donosimo detaljne informacije o tome šta je zajam online, kako aplicirati i koji su uslovi.\nZahvaljujući modernim tehnologijama, više ne morate čak ni fizički da se pojavljujete u poslovnici sa obimnom papirologijom. Tradicionalna mikrokreditna zaduživanja su stvar prošlosti, zahvaljujući novim modernim finansijskim servisima koji nude zajam online Petrovo. Proces apliciranja ne traje više od 15 minuta, a novac podižete već isti dan u najbližoj pošti grada Petrovo sa poštarskim brojem 74317.\nUkoliko se nalazite u gradu Petrovo i želite aplicirati za zajam online objasnićemo vam proceduru apliciranja.\nPodignite novac u najbližoj pošti sa poštarskim brojem 74317 u gradu Petrovo\nDa je zajam online Petrovo svakim danom sve popularniji svjedoči činjenica i da je od 6474 stanovnika čak 35% do sada imalo iskustva sa ovakvim vidom zaduživanja. Razlog tome je jednostavnost i brzina za razliku od mikrokreditnih organizacija koje zahtjevaju mnogobrojne dolaske u poslovnicu sa obimnom papirologijom.\nPozajmice novca Drvar – brzo rješenje za nepredviđene troškove


Raportom Srpskom članu predsjedništva BiH, počelo je svečano obilježavanje dana Vojske Republike Srpske i Trećeg pješadijskog puka.\nNa današnjoj svečanosti u kasarni Kozara, Mladen Ivanić je podsjetio da je više od 23 hiljade vojnika dalo svoj život za Republiku Srpsku. Kaže i da je vojska Republike Srpske garant opstanka srpskog naroda u BiH.\n"Vojska Republike Srpske je bila narodna vojska koja je odbranila svoj narod, koja je nastala u njegovoj muci, koja zaista sa ponosom nosi simbol po kom su vojnici Republike Srpske išli u te velike pobjede. U predstojećim vremenima oružane snage treba više da se bave stvarima koje nemaju veze sa ratom nego veze sa mirom", rekao je Mladen Ivanić, članu predsjedništva BiH.\n"Treći pješadijski Republika Srpska puk nastavlja tradiciju vojske, vojske koja je nastala ne iz želje nego iz potrebe, očuvanja prostora na kojima živi srpski narod i koja je uspješno izvršila svoj zadatak", istakao je Milan Radojčić, komadant Trećeg pješadijskog Republika Srpska puka.\nSrpski član predjseništva BiH kaže da oružane snage mogu biti stabilne pod jednim uslovom - da jedni druge uvažavaju. Srpskim vojnicima tamo nije lako, kaže predsjednik Milorad Dodik.\n"Oni su važan faktor i predstavnik srpskog naroda u oružanim snagama. Njima tamo nije lako, ali svakako mislim da upravo svijest o tome koga predstavljaju i zašta se tamo zalažu su svakako neke od važnijih stvari", istakao je Milorad Dodik, predsjednik Republike Srpske.\n"Danas zadatak opstanka srpskog naroda imaju građani Republike Srpske i rukovodstvo Republike Srpske. Mir koji nam je svima životno važan neophodan i potreban, kao svoju najvišu svrhu ima opstanak Srba u Republici Srpskoj i Srba u BiH", naglasio je Aleksandar Vulin, ministar odbrane Srbije.\nVulin poručuje građanima Srpske da će uvijek imati podršku Srbije, zato je i danas prisustovao svečanosti. Prisustovali su i brojni zvaničnici iz Republike Srpske. Sa ponosom podsjećaju da je odluka Narodne skupštine 12. maja 1992. da se formira vojska Republike Srpske bila spasonosna za srpski narod.


Saopštenje: Ne manipulisati niskim pragom “visoke korupcije” – Institut alternativa\nInstitut alternativa » Bezbjednost i odbrana » Saopštenje: Ne manipulisati niskim pragom “visoke korupcije”\nObjavljeno 12. 02. 2015. 27. 12. 2017.\nSaopštenje: Ne manipulisati niskim pragom “visoke korupcije”\nInstitut alternativa poziva poslanike u Skupštini Crne Gore da iz Predloga zakona o Specijalnom državnom tužilaštvu ukloni definicija “visoke korupcije” jer, onako kako je data, omogućava vođenje manipulativne statistike i neprecizno izvještavanje domaće i međunarodne javnosti.\nOva definicija se jednim dijelom odnosi na krivična djela koja vrše javni funkcioneri, i to na: zloupotrebu položaja, prevaru u službi, protvzakoniti uticaj, navođenje na protivzakoniti uticaj, primanje i davanje mita.\nMeđutim, pojam “javnog funkcionera” je izuzetno široko postavljen u našem zakonodavstvu. Osim visokih javnih funkcionera, kao što su premijer, ministri ili poslanici, on obuhvata i sva druga izabrana, imenovana ili postavljena lica u državnim i lokalnim organima, regulatornim i nezavisnim tijelima, javnim preduzećima i ustanovama i drugim pravnim licima koja vrše javna ovlašćenja.\nImajući u vidu ovu široku definiciju “javnog funkcionera”, Institut alternativa smatra i da je pojam “visoke korupcije” preširoko definisan u Predlogu zakona o Specijalnom tužilaštvu. Kao takav, on ne odgovara potrebi da se kao visoka korupcija prepoznaju krivična djela počinjena od najviših javnih funkcionera, koji snose najveću odgovornost za ostvarivanje javnog interesa.\nNaime, ukoliko se ova definicija usvoji, u visoku korupciju će se ubrajati i krivična djela počinjena od, primjera radi, inspektora, sekretara ministarstva ili pomoćnika straješine u državnom organu. U svom drugom dijelu, definicija visoke korupcije je takođe problematična, jer podrazumijeva pribavljanje imovinske koristi od više od 40 000 eura, izvršenjem krivičnih djela kao što su zloupotreba položaja u privrednom poslovanju i zloupotreba ovlašćenja u privredi.\nMeđutim, izvršenje ovih krivičnih djela u Predlogu zakona nije ograničeno isključivo na javna preduzeća, što ostavlja mogućnost da kao visoka korupcija budu smatrana krivična djela koja nemaju vezu sa javnim resursima ili prihodima, odnosno, krivična djela koja su počinjena od lica zaposlenih u privatnim kompanijama.\nPrema tome, Institut alternativa se zalaže da se definicija visoke korupcije ukloni, ili, barem ograniči na javne funkcionere najvišeg ranga. Pri tome, ne smatramo da u nadležnostima Specijalnog tužilaštva ne treba da ostanu koruptivna djela počinjena od svih javnih funkcionera. Međutim, njihovo svrstavanje u “visoku korupciju”, koja ne postoji kao poseban pravni pojam iako se odomaćila kao jedan od glavnih zahtjeva u pristupanju Crne Gore Evropskoj uniji, predstavlja pokušaj manipulisanja javnosti ali i Evropske unije.\nPozivamo poslanike da unaprijede aktuelni predlog Zakona i uz preciziranje ovih problematičnih pojmova, onemoguće nadležnim institucijama fingiranje borbe protiv visoke korupcije, time što će u nju, bez primjene dodatnih kriterijuma, uračunati sve javne funkcionere, od inspektora do premijera, ali i ona lica koja uopšte nijesu javni funkcioneri.


Rođena je dramaturg i scenarista Bojana Andrić - Fondacija Srpski legat\n11 jun 2019 MK\nNa današnji dan, 11. juna 1944. godine u Beogradu je rođena dramaturg, scenarista, istoričar televizije i reditelj Bojana Andrić.\nNakon detinjstva i mladosti koje je provela u Sarajevu, u rodnom gradu je diplomirala dramaturgiju na Akademiji za pozorište, film, radio i televiziju.\nOd 1971. godine je radila kao dramaturg i urednik u Igranom programu Televizije Beograd, a od 1987. bavi se istorijom te kuće, te je radila i na osnivanju Muzeja televizije. Suosnivač je Međunarodnog festivala filmova o ljudskim pravima, autor nekoliko knjiga o TV dramama i istoriji TV Beograda, a iako je već skoro deceniju i po u penziji, na RTS-u radi autorski projekat Trezor.\nBojana Andrić je za svoj rad dobila i još uvek dobija mnoge nagrade i priznanja, među kojima su Povelja Udruženja novinara Srbije, Plaketa Jugoslovenske kinoteke, Nagrada Tanja Petrović za izuzetan doprinos afirmaciji kulture i umetnosti, Nagrada za živtono delo Martovskog festivala i druge.\n1924. godine rođen je dirigent i pedagog Borislav Pašćan;


Raste broj aktivnih slučajeva COVID19 , u Ulcinju danas 28 novopozitivnih – Portal Ulcinj\nRaste broj aktivnih…\nRaste broj aktivnih slučajeva COVID19 , u Ulcinju danas 28 novopozitivnih\n639 novopozitivnih slučajeva infekcije sa SARS-CoV-2 registrovano je danas u Crnoj Gori, saopšteno je iz Instituta za javno zdravlje. Laboratorije Instituta za javno zdravlje, druge javne i privatne laboratorije koje se bave dijagnostikom infekcije novog koronavirusa su od posljednjeg presjeka završile analizu i Institutu dostavile rezultate za 2.003 uzoraka na novi koronavirus.\nOd 639 novopozitivnih, 28 su iz Ulcinja. U Ulcinju je trenutno 196 aktivnih slučajeva COVID 19. Od početka juna oporavljeno je 578 pacijenata iz Ulcinja, dok broj preminulih povezanih sa Covid 19, u ovom gradu iznosi 28.\nOd jučerašnjeg presjeka Institu je prijavljeno devet smrtnih ishoda povezanih sa COVID19, među kojima je jedna preminula osoba iz Ulcinja. Ukupan broj preminulih povezanih sa Covid 19 infekcijom od početka juna iznosi 405, a od početka godine 414.\nDo 17 časova, na nivou Crne Gore, prijavljen je oporavak kod 290 pacijenata. Uzimajući u obzir sve novootkrivene slučajeve, kao I broj oporavljenih, ukupan broj trenutno aktivnih slučajeva COVID 19 u Crnoj Gori iznosi 10.207. Od početka godine ukupan broj registrovanih slučajeva infekcije novim korona virusom je 29.031.\nZakon o povraćaju imovine u Valdanosu ponovo...\nUlcinjanin imao ulov godine- tuna teška 109...


SRPSKO-RUSKI MARŠ - Dipos Srbija Rusija bratski narodi\nod strane marko.stojkovic | jun 11, 2021\nREPUBLIKA SRBIJA I RUSKA FEDERACIJA\nBilateralni odnosi između Ruske Federacije i Republike Srbije zasnivaju se na strateškom partnerstvu izgrađenom na dubokom prijateljstvu dva naroda koje, pored političke podrške, podrazumeva i duhovnu, kulturnu i jezičku bliskost.\nVeze između srednjovekovne Srbije i Rusije su prevashodno bile verske i kulturološke: u obe zemlje zvanični jezik je bio staroslovenski, a zajednička vera je bilo pravoslavno hrišćanstvo. Prvi srpski arhiepiskop Sveti Sava zamonašio se upravo u ruskom manastiru Svetog Pantelejmona na Svetoj Gori.\nUvidevši da mu je potrebna međunarodna podrška u borbi protiv Osmanlija, vođa Prvog srpskog ustanka Karađorđe je 1804. godine poslao diplomatsku delegaciju u Rusiju koju su činili prota Matija Nenadović, Petar Čardaklija i Jovan Protić. To je istovremeno i bila prva diplomatska misija moderne Srbije. Delegacija je izdejstvovala veliku finansijsku pomoć. Rusija je ušla u rat sa Turskom 1806. godine, a car je pritekao u pomoć srpskim ustanicima i uputio je ruski odred u Srbiju. Uz podršku Rusije, Srbi su oslobodili ceo Beogradski pašaluk, neke delove Bosne i Novopazarskog sandžaka.\nBukureškim mirom iz 1812. godine Rusija je izdejstvovala određenu samoupravu za Srbe. To je bio i prvi međunarodni ugovor u srpskoj istoriji u kome se moderna Srbija pominje kao subjekat, čime je naša zemlja uvedena u međunarodnu zajednicu.\nPosle pobede Rusije nad Turskom, Jedrenskim sporazumom iz 1829. godine je rešeno i srpsko pitanje. Turska je pod pritiskom Rusije prethodnu samoupravu Srbije konačno pretvorila u autonomiju. Ovaj status Kneževine Srbije u okviru Osmanskog carstva potvrđen je hatišerifima iz 1830. i 1833. godine, na kojima su radili predstavnici Rusije, Srbije i predstavnik sultana.\nZvanični diplomatski odnosi Kneževine Srbije i Ruske Carevine uspostavljeni su 1838. godine, kada je Gerasim Vasiljevič Vašćenko predao akreditivno pismo Milošu Obrenoviću o svom postavljenju na mesto konzula u Kneževini Srbiji.\nZa period Srpsko-turskog rata iz 1876. godine, u kom se veliki broj ruskih dobrovoljaca borio na strani Srba, vezuje se i priča o Slovenskom maršu, jednom od najlepših kompozicija Petra Iljiča Čajkovskog. U ovom delu, prvobitno nazvanom Srpsko-ruski marš, Čajkovski opisuje patnju Srba pod turskom okupacijom, zločine na Balkanu, srpsku molbu za pomoć, kao i marš ruskih dobrovoljaca koji su pomagali Srbima.\nPetar Ilič Čajkovski, autor srpsko-ruskog marša\nSlovenski marš i u XX veku\nRuska pomoć bila je i od presudnog značaja u Velikom ratu. Kada je na albansku obalu stiglo preko 100.000 srpskih vojnika, predsednik vlade Nikola Pašić je 15. januara 1916. uputio pismo ruskom caru Nikolaju II tražeći pomoć. Ruski car je obavestio kralja Velike Britanije i predsednika Treće francuske republike da će, ako srpska vojska ne bude spašena, Rusija raskinuti savez i povući se iz rata. Nakon ove intervencije Francuzi su poslali brodove i pomoć Srbima, a Italija je dozvolila srpskoj vojsci da uđe u Valonu.\nRusija i Srbija se danas zajednički ponose i svojom antifašističkom borbom u Drugom svetskom ratu i svojim herojima koji su od nacizma oslobađali Sovjetski Savez, Jugoslaviju i veći deo Evrope. Hiljade građana Rusije i Srbije svake godine na Dan pobede učestvuju u Besmrtnom puku prolazeći ulicama i noseći fotografije svojih rođaka – veterana vojske i mornarice, partizana, boraca otpora ili zarobljenika. Obe zemlje shvatile su kao svoj zadatak da sećanje na svoje žrtve za odbranu čovečanstva neguju i osnažuju kako bi budućim generacijama dale primer i naučile ih koliko su važni sloboda i suverenitet.\nPripadnici Crvene armije u tek oslobođenom Beogradu\nTokom bombardovanja Jugoslavije 1999. godine, Rusija se u Savetu bezbednosti UN-a čvrsto usprotivila ovoj intervenciji NATO-a, a predsednik Rusije Vladimir Putin okarakterisao je podršku nezavisnosti srpske pokrajine Kosovo od strane pojedinih zemalja kao ,,nemoralnu“ i ,,protivpravnu“.\nPored političkih, savremeni odnosi se uspešno razvijaju u svim oblastima, a posebno su intenzivni u trgovinskoj, energetskoj, infrastrukturnoj, poljoprivrednoj, vojno-tehničkoj, naučnoj i kulturnoj oblasti, uz obostrani interes za njihovo dalje osnaživanje.


Hodžis: Odustajanjem od vojnih vežbi Srbija pokazala da je spremna da se odupre | Novinska agencija Beta\nPOLITIKA | 11.09.2020 20:25 > 11.09 20:35\n"Tako da bi to trebalo da pošalje pozitivnu poruku Evropskoj uniji i Sjedinjenim Američkim Državama, da je spremna da se odupre i drugim pritiscima koji otežavaju pronalaženje neke vrste rešenja u odnosima sa Prištinom", kazao je general Hodžis.\nMinistar odbrane Srbije Aleksandar Vulin naveo je tada da je Srbija takvu odluku donela posle "strašnog i nezasluženog" pritiska Evropske unije.\nSrbija je trebalo da bude učesnica vojne vežbe "Slovensko bratstvo" u Belorusiji, sa vojskom zemlje domaćina i Rusije. Srbija je učešće otkazala dan pre polaska vojnika za Belorusiju.\nHodžis navodi da je uveren da je Srbija godinama pod "značajnim pritiskom" Rusije.\n"Kremlj je uvek otežavao vlastima Srbije kada su srpske snage učestvovale u vežbama sa NATO, zapadnim ili američkim snagama. Zapad, sa druge strane, nikada nije vršio pritiske ili se mešao kada su srpske oružane snage učestvovale u vežbama sa Rusijom i Belorusijom", naveo je.\nHodžis je dodao da je "suvereno pravo svake nacije da preduzima korake za koje smatra da su u njenom najboljem interesu i koji najviše doprinose njenoj bezbednosti i napretku".\nDodao je da "poštuje pravo Srbije da održava vojne vežbe sa kim god to želi".\nNa jednoj od njih, prošlogodišnjoj vežbi "Slovensko bratstvo", ruski raketni sistem S-400 prvi put je prikazan van teritorije Rusije, i to baš u Srbiji.\n"A onda, u budućnosti, da se priključe pripadnici američke, britanske, ili poljske vojske, odnosno pripadnici oružanih snaga zapadnih zemalja. Da se promeni dinamika i Belorusiji pruži prilika da spozna pripadnike oružanih snaga sa Zapada. Oni ne moraju biti ruski vazal, iako nažalost deluje da je to ono što Kremlj želi", rekao je nekadašnji visoki američki zvaničnik.\nEvropska unija u deklaraciji osudjuje nasilje Lukašenkovog režima nad demonstrantima, ugrožavanje slobode govora i okupljanja.\nHodžis navodi da se "mnogo toga dobrog može desiti ukoliko Srbija nastavi tim putem i ako Zapad dugoročno ostane posvećen strateškom investiranju u ekonomiju Srbije".\n"Veoma je važno da SAD i EU saradjuju sa Srbijom i ostanu posvećeni njenim zapadnim integracijama. Glavni dobitnici će biti mladi ljudi u Srbiji", naveo je Hodžis za Glas Amerike.


Vitinka - 1\nPitali smo građane BiH šta očekuju u 2048. godini (VIDEO)\n16. 01. 2020 14:34\nPitali smo građane šta očekuju od budućnosti, kako vide sebe, društvo, zemlju, svijet 2048. godine.\nVitinkini brendovi ponovo u top 100 "Must have" brendova u BIH\n27. 11. 2019 12:34\nBANJALUKA – Todor Panić, vlasnik kompanije „Vitinka“ iz Kozluka, kupio je danas na Banjalučkoj berzi većinski paket akcija banjalučke "Vitaminke" za 5,5 miliona KM od KREIS-INDUSTRIEHANDEL AG, odnosno Ilije Sirovine.\n19. 07. 2019 13:46\n27. 06. 2019 21:06\n17. 05. 2019 10:01\nNa 86. Međunarodnom regionalnom sajmu poljoprivrede u Novom Sadu, sinoć su na svečanoj ceremoniji "Veče šampiona", učesnicima zvanično uručena priznanja za kvalitet proizvoda.\n19. 04. 2019 15:22\nBANJALUKA - Kompanija "Vitinka" iz Zvornika kupuje banjalučku Fabriku za preradu voća i povrća "Vitaminka", saznaju "Nezavisne" nezvanično.\nUoči Svjetskog dana voda, kompanija Vitinka organizovala je edukativne radionice na temu zaštite voda za mališane u osnovnim školama širom Bosne i Hercegovine. Programom su obuhvaćeni najmlađi učenici koji kroz igru i zabavu, uče i ponavljaju koliko nam je voda važna i kako je trebamo čuvati i štediti.\nVitinka u top 100 "Must have" brendova u BiH\n11. 10. 2018 15:49\nPrema istraživanju agencije Nielsen, brendovi kompanije Vitinka našli su se među top 100 "Must have" brendova u BiH. U pitanju je izbor bh. trgovaca koji su svojim glasovima odabrali listu brendova koje svaka bolje snabdjevena trgovina mora da ima. Tim povodom kompaniji Vitinka je na svečanom proglašenju najboljih 100 u Sarajevu dodijeljeno ovo prestižno priznanje i plaketa "Must have".\n"Vitinki" nagrada za doprinos razvoju korporativne društvene odgovornosti\n29. 03. 2018 10:00\nBANJALUKA - U Banskom dvoru sinoć su dodijeljene nagrade najuspješnijim preduzećima u privredi Republike Srpske u 2017.godini na manifestaciji, koju je organizovala Privredna komora RS.


SRPSKI I ALBANSKI STUDENTI NA EVROPSKOJ AKADEMIJI U TIRANI\nHome / PROJEKTI / Vesti iz EPuS-a / SRPSKI I ALBANSKI STUDENTI NA EVROPSKOJ AKADEMIJI U TIRANI\nSrpski i albanski studenti učestvovali su na Evropskoj akademiji od 26. do 28. septembra, koja je u Tirani organizovana u sklopu projekta Zajedničkog centra za odnose Albanije i Srbije. Tokom serije predavanja u okviru Evropske akademije, sedam studenata iz Srbije i isti broj studenata iz Albanije, imao je priliku da sluša izlaganja lokalnih i međunarodnih eksperata.\nMeđu predavačima iz Srbije, na akademiji su izlagali n dr Vladimir Međak, zamenik predsednika Istraživačkog foruma Evropskog pokreta u Srbiji i pravni savetnik u Pregovaračkom timu za pristupanje Srbije Evropskoj uniji, i prof. Jovan Teokarević, profesor na Fakultetu političkih nauka Univerziteta u Beogradu. Nakon predavanja, učesnicima su dodeljeni sertifikati.\nAkademija je organizovana kao jedna od aktivnosti Zajedničkog centra, pokrenutog od strane Albanskog instituta za međunarodne studije i Foruma za međunarodne odnose Evropskoga pokreta u Srbiji. Više o projektu Zajednički centar za odnose Albanije i Srbije pročitajte ovde.\nVest o održavanju Evropske akademije možete pročitati u članku koji je objavio Tirana Times.


PRERADJIVANJE 'SVETE KNJIGE' | Institute for War and Peace Reporting\nPRERADJIVANJE 'SVETE KNJIGE'\nPredlog bosnjackog premijera da se reformise Daytonski sporazum napale su lokalne srpske vodje koje se plase da ce oznaciti kraj Republike Srpske.\nTuesday, 1 February, 2000\nSrpski lideri u Bosni zahtevaju otpustanje ko-premijera Harisa Silajdzica posto je predocio medjunarodnoj zajednici da treba ponovo ispitati Daytonski sporazum.\nOni zahtevaju da vrhovni bosanski zapadni posrednik, Wolfgang Petritsch, otpusti uvazenog i kontraverznog bosnjackog vodju zbog ostrog kritikovanja mirovnog ugovora, poznatog u Bosni pod imenom "sveta knjiga",pre nedelju dana na velikoj medjunarodnoj konferenciji u bugarskom glavnom gradu Sofiji.\nSilajdzic je izjavio na konferenciji, kojoj su prisustvovali premijeri zemalja koje se granice sa Jugoslavijom kao i predstavnici Evropske zajednice i NATO snaga, da su odredjeni propisi tako izopaceni da "dovode u pitanje ceo projekat".\nBosanski ko-premijer rekao je da bi trebalo da se izmene tacke sporazuma koje se ticu povratka izbeglica, jednakih prava kao i prekida etnicke diskriminacije izbornog sistema.\nSilajdzic je takodje pozvao na povlacenje statusa "entiteta" koji uziva Republika Srpska, na osnovu kojeg je bosansko-srpski region dobio suverena prava, i integraciju njenih odbrambenih snaga u jedinstvenu bosansku armiju.\nOvaj predlog je kao sto se moglo ocekivati, izazvao ekstremne bosansko-srpske lidere koji su optuzili Silajdzica za politicki oportunizam.\nNacionalisti kazu da on govori protiv mirovnog ugovora, jer je njegova stranka, Partija Bosne i Hercegovine napustila vladajucu pro-Daytonsku koaliciju koju predvodi Stranka demokratske akcije (SDA).\nU poslednjih nekoliko godina mogli su se cuti brojni pozivi za menjanje Daytonskog mirovnog sporazuma.\nPrimena ovog sporazuma prihvacena je 1995.godine od strane mnogih, ukljucujuci Silajdzica, kao najbolja moguca formula za prestanak bosanskog rata. Medjutim, mnogi smatraju da ovaj ugovor ima dosta nedostataka, narocito zbog razdvajanja zemlje duz etnickih linija i omogucavanja bosansko-srpskim, hrvatskim i bosnjackim nacionalnim partijama da ostanu na vlasti posle rata.\nNacionalni lideri pojacali su etnicke linije razdvajanja, uprkos ili mozda zbog toga sto je postojala sve veca komunikacija i pokret medju stanovnistvom koje se nalazilo duz etnickih granica.\nStoga, na primer, jedan milion Bosanaca su ili raseljena lica unutar zemlje ili su u nemogucnosti da se vrate iz inostranstva, iako repatrijacija izbeglica predstavlja temelj Daytonskog sporazuma.\nNacionalisti takodje sprecavaju znacajne komponente sporazuma, kao sto su poboljsanje sudstva, demokratizacija i postovanje ljudskih prava.\n"Pod pritiskom medjunarodne zajednice, vecina politickih partija i vodja samo nominalno podrzava Daytonski sporazum", Silajdzic je rekao pred medjunarodnim skupom. "U praksi oni ga revidiraju, krse njegove propise i sprecavaju njegovu primenu."\nPosto nece doci do politickog konsenzusa svih etnickih grupacija Bosne, sto je preduslov izmene Daytona, Silajdzic tvrdi da samo medjunarodna zajednica moze promeniti ovaj sporazum.\nBosansko-hrvatski rukovodioci treba tek da odgovore na Silajdzicev predlog, koji je zadobio podrsku bosanskog predsednika Alije Izetbegovica, vodje bosnjacke SDA partije, kao i veceg broja nezavisnih analiticara.\nMedjunarodna reakcija na Silajdzicev predlog bila je uzdrzana, Mnoge zapadne diplomate veruju da bi trebalo izmeniti Daytonski sporazum, iako sumnjaju da ce medjunarodna zajednica imati strpljenja ili sredstava za takav potez.\nNeki bosanski politicari strahuju da sa pomeranjem paznje Zapada na Kosovo, Chechnyu i Hrvatsku, Bosna biti prepustena sama sebi.\n"Bosna i Hercegovina onakva kakva je sada, suvise je jaka da bi nestala i suvise slaba da bi funkcionisala kao samostalna drzava", upozorava Silajdzic.\nJanez Kovac je pseudonim redovnog dopisnika Instituta IWPR iz Sarajeva.


Ćosović: Novim zakonom regulativa iz oblasti zaštite potrošača usklađuje se sa pravom EU – SDP Srbije\nĆosović: Novim zakonom regulativa iz oblasti zaštite potrošača usklađuje se sa pravom EU\nSamira Ćosović, narodna poslanica SDP Srbije, govoreći o Predlogu zakona o zaštiti potrošača, posebno se osvrnula na usklađivanje novog zakona sa regulativom EU.\n– Posebno treba napomenuti da se ovim zakonom regulativa iz oblasti zaštite potrošača usklađuje sa pravom EU, a da u određenim segmentima i prevazilazi standarde koje je postavila EU. Pored toga, direktiva EU o pravima potrošača predviđa da je trgovac u obavezi da pribavi prethodni pristanak potrošača na bilo koju dodatnu uplatu koja prelazi prvobitno ugovoreni iznos naknade za pružene usluge – istakla je Ćosović.\n– Pošto je nezamislivo unutar EU da potrošači, kada je reč o visini cene koju su dužni da plate za proizvod ili usluge, budu iznenađeni, može se zaključiti da se domaća regulativa u tom smislu približava evropskim standardima, kao što smo posebno videli u segmentu naplate pružanja usluga od strane majstora. Ali, postoji jedan segment u kome ovaj predlog zakona ide dalje od onoga što zahteva regulative EU. Imajući u vidu da prema direktivi EU o alternativnom rešavanju sporova ne postoji obaveza da se prodavac odazove na poziv za vansudsko rešavanje spora, da se ovim predlogom predviđa da je odgovor prodavca obavezan, može se zaključiti da je u ovom ključnom segmentu zaštita prava potrošača ovaj zakon čak korak ispred onoga što se zahteva u EU – zaključuje Ćosović.


Dodik: Ne navijam za fudbalsku reprezentaciju Bosne i Hercegovine – BHDINFODESK\nby Editor 29/01/2021 29/01/2021 01153\nJa nisam navijač reprezentacije Bosne i Hercegovine nijednog reprezentativnog nivoa i neću podržati inicijativu da fudbalska reprezentacija BiH igra u Banjaluci, kazao je predsjedavajući Predsjedništva BiH Milorad Dodik na pres konferenciji u Istočnom Sarajevu.\nNa novinarsko pitanje da li bi dolaskom Vice Zeljkovića na čelo Fudbalskog saveza BiH državna reprezentacija mogla da zaigra u Banjaluci ili Mostaru, Dodik je kategorički odbacio tu mogućnost.\n“Neka fudbalska reprezentacija igra gdje igra, nema potrebe da igra u Banjaluci jer mislim da bi to bio događaj visokog rizika i nama to naravno ne treba”, poručio je Dodik.\n“Neka igraju fudbal, nek uživaju u tome, neka pobjeđuju, Ja navijam za neku drugu reprezentaciju. Volim kad Srbija pobijedi u bilo kojem sportu ili kad se Igokea uključi u 16 ekipa Lige šampiona FIBA-e”, naglasio je Dodik.\nSerijal “Bosna – Sudbina prekrojene zemlje” (II epizoda)


Tanjug 10. januara 2021. 13:12\nBON – Svako kome nemačka država ponudi vakcinisanje protiv kovid-19 za sada neće biti u mogućnosti da odabere vakcinu koju će primiti.\nTakav izbor nije moguće odobriti zbog trenutne oskudice, rekao je nemački ministar zdravlja Jens Špan juče na digitalnoj diskusiji, kada su on i predsednik Instituta „Robert Koh“ (RKI) odgovarali na pitanja u vezi vakcinacije.\nPredsedavajući Stalne komisije za vakcinaciju Tomas Mertens rekao je da su dve vakcine kompanija Biontek-Fajzer i Moderna, koje su trenutno odobrene u EU, jednako efikasne i sigurne.\nOn je dodao da je sada prerano davati relevantne izjave za druge vakcine za koje postupak odobrenja još nije završen.\nŠpan je naveo da je do sada vakcinu protiv kovid-19 u Nemačkoj primilo preko pola miliona ljudi.\nTime je počeo izlazak iz pandemije, dodao je Špan i istakao da ih je svakoga dana sve više, a i da su procedure sve bolje.\nNemački ministar zdravlja je, takođe, najavio da će prva isporuka vakcine Moderna stići u nemačke pokrajine u utorak, 12. januara.\nPrema navodima Agencije za lekove EU (EMA), odobrenje za treću vakcinu britansko-švedske farmaceutske kompanije AstraZeneka će, takođe, uskoro biti moguće, navodi Špan.\nTrenutno se u Nemačkoj vakcinišu starije osobe, stanovnici i zaposleni domova za starije i nemoćne osobe, kao i medicinsko osoblje s posebno visokim rizikom.\nNakon njih je na redu druga grupa, koja uključuje ljude između 75 i 79 godina.


Marko Nicović o razlozima zašto je najvažniji haški begunac još na slobodi\nLovci na glave mogu da pronađu Mladića\nPolicija je sigurno u stanju da locira generala. Moguće je i da se sa hapšenjem odugovlači zbog isprepletanih interesa svetskih moćnika\nBEOGRAD - Policija je sigurno u stanju da locira generala Mladića i to nije veliki problem, ali je mnogo veći strah vlasti od moguće pogibije nekog od policajaca ili ljudi iz okruženja generala prilikom akcije hapšenja i to je ključni razlog zašto još nije uhvaćen - kaže za Glas Marko Nicović, policijski ekspert.\nNaš sagovornik podseća da gotovo deset godina Mladić nije uhvaćen iz prostog razloga jer se radi o iskusnom, pametnom i mudrom vojniku, koji je sa svojim obezbeđenjem prosto "doktorirao" hajdučiju, a imao je još i sreću da ga niko nije izdao.\n- Moje je mišljenje da on nije stalno u Srbiji, već da menja mesto boravka u trouglu Srbija - Republika Srpska - Crna Gora, s tim da najviše vremena provodi u RS zato što mnogo više veruje tamošnjim nego ovdašnjim Srbima, pošto ga tamo smatraju herojem. Što se tiče same policijske potrage, reč je o prefinjenom mehanizmu gde se prvo obavlja obaveštajna aktivnost - prati se kretanje begunca, njegove aktivnosti, bolesti, trošenje novca, pa čak i koje automobile koristi i zbirom svih tih podataka - on se locira.\nPosle toga, u akciju hvatanja šalje se obučena ekipa, planira se što manja primena sile i sve se čini da bude što manje "kolateralnih" žrtava. Pitanje je samo ima li ovakva policija, kakva je sada, i snage i kadrova da takvu akciju i izvede - navodi Nicović.\nPovodom učestalih tvrdnji Karle del Ponte da zna gde se nalazi Mladić, odnosno da je u Srbiji, Nicović kaže da je reč o taktičkim izjavama koje imaju, pre svega, za cilj da skrenu pažnju sa nepokretanja optužnica protiv albanskih lidera, kao što su Hradinaj i Čeku, za koje ceo svet zna da su od Kosova napravili evropsku Kolumbiju.\n- Što se tiče tvrdnji Del Ponteove da zna gde se Mladić nalazi, ona je dosad mogla mnogo puta da te podatke dojavi svetskim lovcima na glave i bivšim pripadnicima Delta forsa ili SAS-a koji bi sa zadovoljstvom "odradili" posao znajući za astronomsku nagradu od pet miliona dolara. Oni bi zaradili pare, a Hag bi mogao da se ponosi glavnim "ulovom". Pored toga, nije daleko od pameti i da Mladiću u svemu pomaže i ruska tajna služba koja je, posle napada sa Zapada zbog tragedije u Beslanu, jednostavno rešila da se osveti spasavanjem Mladića, čime bi opet dokazala svoju moć i usput se smejala Zapadu.\nDakle, sasvim je moguće da su se u celoj priči i te kako prepleli svetski interesi, što Mladiću u, svakom slučaju, pomaže - istakao je Nicović. On je dodao da ne veruje mnogo u svakodnevne priče iz vrha policije kako je na nekom terenu "upravo u toku akcija pretrage", jer je sasvim moguće da neki lokalni šef policije, kako bi se dodvorio šefovima u Beogradu, javi kako ima informaciju da je Mladić viđen baš u njegovom kraju.\n- S druge strane, vrlo je blizu pameti da sam Mladić i njegovi ljudi puštaju takve dezinformacije u javnost kako bi sludeli policiju i što bolje zametnuli tragove. Ne treba zaboraviti da general uz sebe ima vrhunske profesionalce iz bivše SFRJ, jedne ozbiljne i vojno moćne zemlje, umnogome zahvaljujući i izuzetno organizovanom i sposobnom KOS-u - zaključio je Nicović.\nMarko Nicović: Lovci na glave mogu da pronađu Mladića\nAviomehaničari "JAT-a" počeli sa svakodnevnim jednočasovnim štrajkovima\nPoslednje četiri godine, od 5. oktobra 2000. godine, Srbiji i njenom narodu nisu donele ništa dobro\nPriprema prekvalifikacije vojnog kadra\nZabranjen ulaz u opštinu\nMPC diktira pregovore\nOdluka o povećanju plata u Skupštini izazvala negodovanje sindikalaca\nPut od Kelna do Istanbula u invalidskim kolicima\nSlučaj "gaza" mogao da se montira u "Svetom Luki"


Dva graciozna crna labuda istakla su se svojom pojavom, te su privukli poglede prolaznika, koje su podsetili na film "Crni labud" sa Natali Portman u glavnoj ulozi, ali i na priču o ružnom pačetu.\n"I tako je jednog dana iz ružnog pačeta izrastao prekrasan labud", komentar je koji stoji uz fotografiju crnih labudova na društvenoj mreži Fejsbuk.\nJoš u septembru protekle godine Zemunci su na društvenim mrežama pričali o crnom labudu koji se pojavio na keju među mnoštvom belih, te su pomislili da je odbegao iz Beogradskog zoološkog vrta, ali to nije bio slučaj.\nOd tada je na kej "doputovalo" još nekoliko primeraka ove autohtone australijske vrste. Zbog toga je verovatno da su ovi crni primerci svoje vrste odbegli iz privatnih uzgajivačnica ili malog zoološkog vrta.\nPažnje ne fali ni belim labudovima\nIako su crni labudovi neobičan prizor kod nas, oni definitivno nisu zasenili bele na koje smo toliko navikli. Onima koji su na Zemunskom keju uživali u šetnji pažnju su privukli i labudovi koji, kako navode posmatrači, "kao da se takmiče u sinhronom plivanju", a korisnici društvenih mreža ovu fotografiju imenovali su i "drugim činom Labudovog jezera".


Čitalište - Obrazovna struktura zaposlenih u javnim bibliotekama Srbije\nUniverzitet u Beogradu, Hemijski fakultet – Biblioteka, Bograd\nBr. 35 (novembar 2019), str. 2-9\nObrazovna struktura zaposlenih u javnim bibliotekama Srbije\nU radu je prikazana struktura kadra u javnim bibliotekama Republike Srbije prema stepenu i oblasti obrazovanja. Izdvojeni su podaci za 2013. i 2018. godinu kako bi se ustanovio efekat zabrane zapošljavanja u javnom sektoru koja je doneta krajem 2013. Evidentno je da se broj zaposlenih sa srednjom i višom stručnom spremom smanjio, dok je broj visokoobrazovanih povećan.\nKako se u postojećem zakonu i nacionalnim standardima koji se odnose na bibliotečko-informacionu delatnost ne izdvaja obrazovni profil diplomiranog bibliotekara kao prioritetan prilikom zapošljavanja, cilj je utvrditi iz kojih struka dolaze visokoobrazovani zaposleni u javnim bibliotekama. Kao posebna kategorija izdvojeni su uposlenici sa diplomom iz oblasti bibliotekarstva i informatike, da bi se sagledalo koji procenat zauzimaju među univerzitetski obrazovanim kadrom.\nČinjenica da je broj korisnika biblioteka ispod utvrđenog standarda, ukazuje da je potrebno promeniti nešto u načinu rada javnih biblioteka. Za početak bi bilo dobro preispitati trenutno stanje u Srbiji i proučiti propise zemalja koje su ovo pitanje rešile na adekvatniji način te na osnovu toga eksplicitnije propisati koji bi obrazovni profili, u kolikoj meri, trebalo da budu zastupljeni u javnim bibliotekama.\njavne biblioteke, struktura zaposlenih, bibliotekari, obrazovanje, katedre za bibliotekarstvo i informatiku, Republika Srbija\nPrimljeno: 5. oktobra 2019.\nIspravke rukopisa: 21. oktobra 2019.\nPrihvaćeno za objavljivanje: 28. oktobra 2019.\nObrazovna struktura zaposlenih u javnim bibliotekama Srbije by Anđela Stošić, Ana Đorđević is licensed under a Creative Commons Attribution-NonCommercial-NoDerivatives 4.0 International License.


Naslovna VestiAustrijaAustrija: MTEL podržao KUD Stevan Mokranjac iz Beča\nAustrija Dijaspora Društvo Kultura Srbija i regionVestiVideo vest\n15. maja 2018 u 08:09\nPodrška kompanije MTEL došla je "u pravi čas" jer se društvo Stevan Mokranjac iz dana u dan povećava u članstvu, a svaka njihova pobeda zahteva još veću odgovornost i rad.\nMTEL je nedavno u Salzburgu podržao otvaranje škole srpskog jezika, kao i brojne kulturne manifestacije u Beču, a najnoviju saradnju kompanija je ostvarila sa najuspešnijim folklornim društvom „Stevan Mokranjac“ iz Beča. Stevan Mokranjac ove godine slavi 20 godina postojanja, ima više od 500 aktivnih članova i veliki broj nagrada za svoj rad.\nMTEL Austria je sa svojim unapređenim paketima koji važe od 1. aprila 2018. potpuno posvećen dijaspori u Austriji jer je svojim uslugama omogućio da naši ljudi povoljno komuniciraju, kako u Austriji, tako i sa svojim najmilijima u Srbiji, BiH i Crnoj Gori. Napokon jedinstven način da budu „bliže kući“.\nNa primer, Servus SIM S tarifa u okviru mesečne pretplate od 14€, sadrži:\nOsim što dijaspori u Austriji omogućava telefoniranje po najpovoljnijim tarifama i na taj način pospešuje njen kvalitet života, MTEL strateški i partnerski, pomaže razvoju zajednice i iznad svega priznaje vrednosti zajednice u kojoj posluje. Kao društveno odgovorna kompanija MTEL će nastaviti društveno odgovorno poslovanje u tri kategorije:\n– Kvalitet proizvoda i usluga za dobrobit zajednice u Austriji\n– Očuvanje nasleđa i tradicije u dijaspori\n– Razvoj i podrška društvene zajednice kroz posebne obrazovne, kulturne i privredne projekte\nM:tel je kompanija koja ima dušu, misli na Vas i vaše najmilije i potpuno je jedinstvena na austrijskom tržištu, to ćete osetiti, svi vi koji živite u Austriji.\nUkoliko delite iste ciljeve sa kompanijom MTEL i želite da učestvujete u napretku društvene zajednice, ali i da komunicirate bez granica, pišite na info@mtel.at\nAustrija kud stevan mokranjac mobilna telefonija mobilni telefon mtel - moj telefon u austriji nove tarife Telekom Srbija grupa život u beču


Kompanije poput „Geoksa” ne mogu da isprate to što je u Srbiji prosečna plata 65.000 dinara, što se planira povećanje minimalne zarade iznad 35.000. Zato i idu u zemlje u kojima mogu manje da plaćaju radnike. To je proces koji se prirodno dešava kada zemlja beleži rast i razvoj ekonomije. Tako odlazak „Geoksa”, u najkraćem, tumači premijerka Ana Brnabić, dok su po tom istom pitanju ekonomisti i privredni stručnjaci daleko oprezniji. Ekonomski analitičar Ljubomir Madžar ne prihvata ocenu premijerke da su veće zarade danas jedan od razloga odlaska stranih investitora. Postoje, kako naglašava, mnogo ozbiljniji uzroci za to, a jedan od njih je da je Srbija država sa urušenim pravnim sistem, gde je vladavina prava na vrlo niskom nivou. – U časopisu „Ekonomika preduzeća 1-2” objavljen je\n05.08.2021 u 17:48\nNastavlja se program „Moja prva plata"\nVlada Srbije usvojila je izmene i dopune Uredbe o programu podsticanja zapošljavanja mladih „Moja prva plata”, prema kojoj će taj program biti nastavljen. Kako je saopštilo Ministarstvo za rad, zapošljavanje, boračka i socijalna pitanja, Uredbom se nastavlja uspešna realizacija Programa podsticanja zapošljavanja mladih „Moja prva plata” i u 2021. godini, kao vid dodatne podrške procesu integracije nezaposlenih mladih na tržište rada. U program će biti uključeno 10.000 mladih sa srednjim i visokim obrazovanjem do navršenih 30 godina života, bez radnog iskustva, a koji se nalaze na evidenciji Nacionalne službe za zapošljavanje. Uredbom je utvrđen uvećan iznos sredstava za korisnike novog ciklusa Programa, tako da će se korisnicima sa srednjim obrazovanjem obezbediti mesečna novčana\nPlate kod više od 600.000 zaposlenih u javnom sektoru tačno su za 100 evra veće nego kod onih koji rade kod privatnika. Iznose 73.277 dinara, naspram 61.529 kolika je prosečna zarada u privatnom sektoru (podaci RZS-a iz maja ove godine). Najteže je svakako onima koji rade kod preduzetnika – njihov „prosek” je 33.358 dinara, što je gotovo polovina od zvaničnog. Ima i onih koji su još manje plaćeni, a koji rade na crno, u neformalnom sektoru. Predsednik Srbije je ipak nedavno najavio da će početkom naredne godine doći do ponovnog povećanja zarada u javnom sektoru, a uveren je i da će dobrim delom to pratiti i privatni sektor. Shodno tome, nameće se pitanje da li veće plate u javnom sektoru mogu da donesu povišice i kod privatnika? Ekonomski analitičar Ljubomir Madžar podseća da su\nPredlog države je da bi minimalna zarada u 2022. trebalo da bude veća od 35.000 dinara, a predsednik Srbije nedavno je čak izneo i konkretnu sumu, naglašavajući da bi minimalac u narednoj godini trebalo da iznosi 35.012 dinara, čime će zakonom garantovani minimalni iznos plate u Srbiji biti veći od 300 evra. Ipak, zvanični pregovori reprezentativnih sindikata, Unije poslodavaca i Vlade Srbije oko visine minimalca nisu još počeli, već se očekuju sredinom avgusta, ali stav sindikata ostaje isti – da ta suma mora da se izjednači sa iznosom minimalne potrošačke korpe, jer sam sadržaj te korpe ne može da omogući egzistenciju tročlane porodice. Duško Vuković, potpredsednik Saveza samostalnih sindikata Srbije, naglašava da u proseku iznos potrošačke korpe raste za oko 1.000 dinara na\n26.07.2021 u 12:59\nProsečna neto plata u Srbiji za maj 2021. godine iznosila je 65.025 dinara i nominalno je porasla za 10,4 odsto, a realno za 6,6 odsto u odnosu na isti mesec prošle godine, objavio je Republički zavod za statistiku. Majska prosečna bruto zarada po zaposlenom iznosila je 89.720 dinara, što je nominalno više za 10,1 odsto, a realno više za 6,3 odsto na godišnjem nivou. Medijalna neto zarada iznosila je 49.869 dinara u maju, što znači da je 50 odsto zaposlenih ostvarilo zaradu do navedenog iznosa, navodi Tanjug. U periodu januar–maj 2021. godine, rast bruto plata u Srbiji je iznosio 8,3 odsto nominalno, odnosno 6,1 odsto realno u poređenju sa istim periodom lani, dok su neto zarade porasle za 8,5 odsto nominalno i za 6,3 odsto realno.\n20.07.2021 u 09:10\nSARAJEVO – Prosečna mesečna neto plata po zaposlenom u Bosni i Hercegovini za maj 2021. godine iznosila je 981 konvertibilnu marku (KM), odnosno 501 evro, i nominalno je niža za 0,7 odsto u odnosu na decembar 2020. Prosečna majska neto plata je u poređenju sa istim mesecom prošle godine bila nominalno viša za 4,4 procenta, pokazuju podaci Agencije za statistiku, prenosi Tanjug. Najveće prosečne plate su u navedenom mesecu evidentirane u finansijskoj i delatnosti osiguranja 1.564 KM (799 evra), u proizvodnji i snabdevanju električnom energijom, gasom, parom i klimatizaciji 1.480 KM (757 evra), te u sektoru informacija i komunikacija 1.439 KM (736 evra). Najniže plate su imali radnici u delatnosti pružanja smeštaja i pripreme i usluživanja hrane 584 KM (298 evra), u\n14.07.2021 u 12:47\nSindikati traže da minimalac stigne prosečnu potrošačku korpu\nSavez samostalnih sindikata Srbije (SSSS), Ujedinjeni granski sindikati „Nezavisnost” i Centar za politike emancipacije, pozivali su sve građane i građanke Srbije, društvene pokrete i nevladine organizacije da podrže zahteve sindikata za podizanjem minimalne zarade barem do nivoa minimalne potrošačke korpe. O minimalnoj ceni rada pregovaraće se u okviru Socijalno-ekonomskom saveta ovog leta, navodi se u saopštenju tih organizacija. Sredinom avgusta predstavnici poslodavaca, Vlade i sindikata počeće pregovore, a najkasnije do 15. septembra biće određena minimalna cena rada za narednu godinu. Prethodnih godina zahtevi sindikata da se minimalna zarada izjednači sa minimalnom potrošačkom korpom, kako se navodi, bili su ignorisani. Potpisnici navode da je metodologija izrade minimalne\n13.07.2021 u 12:50\nProgram Moja prva plata postigao uspeh, nastavljaju se mere podsticanja zapošljavanja mladih\nMinistarka za rad Darija Kisić Tepavčević i predsednik Privredne komore Srbije Marko Čadež, ocenili su danas da je program „Moja prva plata”, koji je omogućio mladima da uz državnu subvenciju steknu prvo radno iskustvo, postigao veliki uspeh. Kisić Tepavčević je najavila da će Vlada Srbije nastaviti sa aktivnim merama podsticanja zapošljavanja mladih, uz ocenu da su mladi osnovna podsticajna snaga i budućnost države i društva. Kako je istakla, program „Moja prva plata” je pokazao veliku zainteresovanost mladih, jer je 80 odsto onih koji su učestvovali rekli da bi taj program preporučili prijateljima, ali i naveli da bi nastavili da rade kod istog poslodavca. „To su jasni pokazatelji da treba da nastavimo sa programom”, rekla je ona na predstavljanju rezultata prve faze programa


Otkup automobila Citroen - Otkup Citroen vozila Otkup automobila Citroen - Otkup Citroen vozila\nOtkup Citroen vozila\nOtkup autmobila Citroen za samo par sati sa isplatom na licu mesta i u kešu. Ukoliko želite da brzo prodate svoj auto, javite se za otkup Citroen vozila jer smo broj jedan na tržištu za otkup automobila i vozila. Poslujemo sa privatnim i pravnim licima a već godinama naša baza zadovoljnih klijenata se uvećava. Postanite i vi naš klijent i uverite se da prodaja automobila može da bude jedna od najboljih stvari koje ste do sada uradili. Mi ćemo otkupiti vaše vozilo bez obzira na izgled, godište, pređenu kilometražu… Citroen je jedna od popularnijih marki francuskih automobila kod nas, a zahvaljujući razgranatoj mreži agenata stižemo na vašu adresu bilo gde u Srbiji.\nVršimo otkup Citroen 2 CV6, Citroen AX, Citroen BX, Citroen Acadiene, Citroen Berlingo, Citroen C1, Citroen C 2, Citroen C15, Citroen 25, Citroen C3, Citroen C3 Picasso, Citroen C4, Citroen C4 Grand Picasso, Citroen C4 Picasso, Citroen C5, Citroen C6, Citroen C8, Citroen CX, Citroen C_Crosser, Citroen DS, Citroen DS3, Citroen DS5, Citroen Evasion, Citroen GSA, Citroen Jumper, Citroen Jumpy, Citroen Saxo, Citroen Nemo, Citroen Visa, Citroen XM, Citroen Xantia, Citroen Xsara, Citroen Xara Picasso, Citroen ZX. Potrebno je samo da nas pozovete ili nam pošaljete upit mailo, a naši agenti će vam dati poptpuno besplatnu procenu! Ova besplatna procena vas ni na koji način ne obavezuje, već je informativnog karaktera. Ukoliko vam ponuda odgovara, dolazimo kod vas, plaćamo vam u kešu na licu mesta i zatim odvozimo vozilo. Jedini uslov koji treba da ispunite jeste da imate vlasničke papire na osnovu kojih ćemo biti sigurni da auto zaista pripada vama. Zašto biste vozili stari Citroen kada možete da ga prodate nama, dodate malo novca i kupite neku bolju verziju ili sasvim drugi auto! Takođe, bavimo se otkupom automobila sa lizinga, a dajemo vam daleko bolje uslove otkupa od bilo koje banke ili auto kuće. Dostupni smo za vaše pozive i pitanja 24 sata svakog dana, a otkup dogovaramo u vreme i na način koji vama odgovara. Najbolji smo u svom poslu upravo zato što smo spremni da svojim klijentima uvek izađemo u susret.\nKakav god da je vaš Citroen, makar i u havarisanomom stanju, ako nije u voznom stanju, nije registrovan, verujte nama će biti savršen. Najbolji način da vas uverimo u sve što ste pročitali jeste da nam se javite i lično se uverite u kvalitet naše usluge i odlične cene otkupa!


Vesti online / Vesti / Ekonomija / Mart sve bliži - dva događaja od kojih strahuje svet\nPoslovni ljudi, ekonomisti i političari u Davosu protekle nedelje nisu skrivali svoje strahove od dva potresa koji mogu prodrmati svetsku ekonomiju tokom marta.\nReč je o mogućem obnavljanju trgovinskog rata između SAD-a i Kine, kao i nevoljama zbog odlaska Velike Britanije iz Evropske unije, planiranog za 29. mart. Ti događaji mogu ubrzati dolazak svetske ekonomske recesije, koju mnogi ekonomisti očekuju za godinu dana. Sve je izvesnije da će se Bregzit dogoditi naprasno, bez dogovora, ali sukob Vašingtona i Pekinga može se još obustaviti za pregovaračkim stolom, navodi Seebiz.\nU trgovinskom ratu SAD-a i Kine trenutno traje primirje, postignuto početkom decembra.\nAmeričke vlasti dale su rok Pekingu da do 1. marta ponudi znatne ustupke kako bi se smanjio ogromni deficit SAD-a u trgovini s Kinom. Ako dogovora ne bude, Vašington će u martu carine na kineske proizvode povećati s 10 na 25 posto, te proširiti ih na robu u vrednosti od dodatnih 200 milijardi dolara.\nPrema pisanju američkih medija, Peking je ponudio Vašingtonu da za nekoliko godina potpuno izbriše kineski suficit i uravnoteži robnu razmenu. Posmatrači ipak nisu sigurni da će ta ponuda zadovoljiti SAD.\n* Do 2030. godine Amerika će biti tek treća ekonomska sila\n* Nova ekonomska podela moći: Rusija prestiže Nemačku, a Kina - Ameriku\n* "Amerika će morati da igra kako Kina svira"


Međunarodna cesija, asignacija i prenos potraživanja u skladu sa novim propisima - PKS-RPK Novi Sad\nNa zahtev mnogobrojnih polaznika seminara iz oblasti spoljnotrgovinskog i deviznog poslovanja, RPK Novi Sad prvi put organizuje seminar na temu: Međunarodna cesija, asignacija i prenos potraživanja. Cilj treninga je detaljno upoznavanje sa postojećim i novim propisima i posebno sa najnovijim Zakonom o deviznom poslovanju.\nImajući u vidu činjenicu da se svaki spoljnotrgovinski posao /izvoz ili uvoz robe i usluga/ započinje ugovorom, završava deviznim poslovanjem, a da bi se završio neki spoljnotrgovinski posao, potreban je i međukorak koji može biti rešen asignacijom, cesijom, preuzimanjem duga itd… Zakon o deviznom poslovanju i njegova pravilna primena mnogo je šira od čina plaćanja. Pored brojnih olakšica koje su uvedene novim propisima, i dalje su ostale na snazi brojne i visoke kazne kojima se kažnjavaju privrednici za odeđene propuste u poslovanju.\nNarodnog fronta 10, NOVI…


Načelnik Generalštaba Vojske Srbije Milan Mojsilović je rekao da je Vojska Srbije spremna da odgovori svim izazovima i rizicima, ali da se nada da će KFOR u svom kapacitetu i mandatu obezbijediti zaštitu svih građana na Kosovu i Metohiji, sa težištem na srpskoj zajednici.\nMojsilović je rekao za RTS da građani nemaju nikakavu potrebu da brinu da li Vojska Srbija može da odgovori svim zahtjevima koji se odnose na izazove, rizike, pa i prijetnje i dodao da će Vojska Srbije sa pažnjom budno pratiti kompletnu situaciju.\n“Mi već u kopnenoj zoni bezbjednosti duž čitave administrativne linije /sa Kosmetom/ imamo respektibilni kapacitet koji definitivno prati stanje bezbjednosti”, dodao je Mojsilović.\nMojsilović je rekao da je operativna sposobnost Vojske Srbije mnogo bolja u odnosu na prethodni period, kao i da je siguran da će ona biti mnogo veća.\nOn kaže da je stanje na Kosovu i Metohiji nepredvidivo u novim sferama i da se juče u Nišu sastao sa komandantom Kfora da “kao vojnici” usaglase sve detalje u vezi sa radom i aktivnostima na terenu.\nOdgovarajući na pitanje da li vjeruje da će NATO zaštititi srpski narod, Mojsilović kaže da je dobio uvjeravanja da će oni to uraditi.\n“Suština je da je nama neophodno da imamo komunikaciju i saradnju i da svi radimo u pravcu obezbeđenja mira i bezbednosti”, ističe Mojsilović.\nTagged as dijalogin, dijalogin.tv, dijalogintv, Kosovo, milan mojsilović, Srbija, vojska kosova, vojska srbije.\nTurqia “e vendosur” për të luftuar elementët terroristë në Siri\nLast 7 Days Visits: 35.885\nLast 30 Days Visits: 126.480\nTotal Visits: 201.951


Predstavljen novi roman Rajka Vasića - GradPrijedor.com - Portal grada Prijedora\nHome»Kultura»Predstavljen novi roman Rajka Vasića\nPredstavljen novi roman Rajka Vasića\nU prijedorskom pozorištu organizovano je prvo predstavljanje romana „Tomanova igra sjenki“, autora Rajka Vasića. Knjiga je objavljena na Đurđevdan ove godine u izdanju banjalučke „Besjede“ i beogradskog „Ars Librija“ i drugi je dio trilogije koju čini roman „Prsti ludih očiju“ i još neobjavljeni roman „Cicvara i med“. „Prijedor je izabran zbog toga što razumije kulturu, što ovdje ima kome da se kaže nešto o romanu“, rekao je Vasić novinarima. On je pojasnio da je prvi roman „Prsti ludih očiju“ napisao iz nekog svog duga prema ratnom vremenu i ljudima sa kojima je proveo teške godine. „Nosio sam to u sebi i htio da stavim među korice.\nOvaj drugi roman govori o posttraumatskom stresnom sindromu, jer borci preživljavaju svašta i o tome niko ništa ne govori, niti to izlazi u javnost. U ovom romanu obradio sam sve lomove svijesti koje doživljava obični čovjek koji je preživio rat“, rekao je Vasić. On je dodao da nije očekivao da prvi roman bude toliko popularan i nominovan u najuži izbor za Ninovu nagradu, te napomenuo da kada završi i planirani treći roman neće više pisati. „Ne želim da budem samo književnik jer imam i druge djelatnosti koje me okupiraju od slikarstva, vajarstva, kiparstva“, istakao je Vasić. Nenad Novaković, koji je na ovoj promociji govorio u ime izdavačke kuće „Besjeda“, istakao je da je roman narodnim jezikom ispričana priča koja nikog ne ostavlja ravnodušnim.\nOn je pojasnio da je ovaj roman koji, kao i svaki koji govori o ratu, u stvari antiratni. „Ovo je roman koji govori o našim životima, a ipak je toliko nadrealan jer stvarnost kad se prikaže u svojoj svoj surovosti izgleda nadrealno“, rekao je Novaković. Knjiga je štampana u tiražu od 1.000 primjeraka i, prema riječima Novakovića, jedna je od kandidata za Ninovu nagradu za ovogodišnju produkciju. Promocija romana „Tomanova igra sjenki“ održana je u organizaciji Narodne biblioteke „Ćirilo i Metodije“ iz Prijedora.